SHARE Bilten specijal: Sve o Informacionom sistemu Covid-19 | SHARE FoundationSHARE Foundation\nSHARE Bilten specijal: Sve o Informacionom sistemu Covid-19\nBitka za podatke u pandemiji\nInformacioni sistem Covid-19 od uspostavljanja prate kontroverze. Nismo sigurni ko ga je napravio, pod kojim uslovima, niti da li je sistem rađen u skladu sa standardima informacione bezbednosti i zaštite ličnih podataka. Međutim, najviše nedoumica je izazvala polemika da li su podaci o širenju virusa koji se čuvaju u tom sistemu verodostojni.\nPokušali smo da razjasnimo neka od ovih pitanja u našem novom videu. → SHARE Fondacija\ngoogle.rs: “lozinka za covid19”\nKorisničko ime i lozinka za pristup Informacionom sistemu Covid-19 bili su osam dana javno dostupni na sajtu jedne zdravstvene ustanove, što je dovoljno da se ova stranica indeksira na guglu.\nPročitajte više o tome kako se došlo do ovog otkrića, kako su nadležni reagovali, te ko je potencijalno kriv za ovaj incident, kao i odgovore na još nekoliko važnih pitanja. → SHARE Fondacija\nPodaci u sistemu Covid-19\nNa osnovu raspoloživih dokumenata, rekonstruisali smo tokove podataka koji čine Informacioni sistem Covid-19: ko unosi podatke o zdravstvenom stanju građana, a ko ih i zašto iznosi. Pokazalo se da se obrada ličnih podataka u ovom slučaju više oslanjala na uputstvo za korišćenje kompjuterskog sistema, umesto na zakone i Ustav Srbije.\nRekonstrukcija tokova podataka poslužila nam je i za pravnu analizu sistema. → SHARE Fondacija\nZašto je bezbednosni propust sa Informacionim sistemom Covid-19 pre svega sistemski problem?\nSHARE_BBS je moguće pratiti putem svih popularnih podkast aplikacija i servisa: Apple Podcasts, Google Podcasts, Spotify, Deezer, Stitcher, Podcast.rs ili RSS čitača dodavanjem ove adrese. Sva izdanja serijala su takođe dostupna na Telegram kanalu i YouTube plejlisti.


Krivokapić: Eksperti u ključnim resorima, a političari moraju da dokažu stručnost - Sputnjik Srbija\n08:33 13.10.2020 (osveženo 09:12 13.10.2020) Preuzmite kraći link\nMandatar za sastav nove Vlade Crne Gore Zdravko Krivokapić izjavio je danas da nije ostalo još mnogo vremena za formiranje vlade i da bi ona trebalo da bude formirana do 10. ili 11. novembra. Kada je u pitanju odnos Srbije i Crne Gore, Krivokapić je citirao kralja Nikolu, koji je govorio da postoje „dva kralja koji žive u dve srpske države“.\n„Nemamo mnogo vremena, trebalo bi da formiramo novu vladu i uhvatimo se u koštac sa novim problemima“, rekao je Krivokapić u onlajn uključenju za Televiziju Prva.\nNa pitanje da li će novu Vladu činiti eksperti, on je rekao da je nemoguće u „našem ambijentu formirati potpuno ekspertsku Vladu“, ali i da će političari koji budu bili u njoj morati da pokažu stručnost.\nGovoreći o sektoru bezbednosti, Krivokapić je rekao da će predložiti kompetentnog profesionalca da bude ne čelu tog sektora.\nKada je u pitanju Zakon o slobodi veroispovesti, Krivokapić je naveo da želi da ga veže za institucionalno delovanje.\n„To znači da će prva aktivnost nove Vlade biti posvećena analizi tog zakona i kako da ga približimo zadovoljstvu svih zainteresovanih strana. Da li će to biti izmena samo spornih članova ili donošenje novog zakona, zavisi od dogovora svih strana“, rekao je Krivokapić.\nNa pitanje da li je moguće da nova Vlada povuče priznanje Kosova, Krivokapić je rekao da je „sporazumom koji smo potpisali stavljen moratorijum na tu temu i ljudi koji su ga potpisali treba da se drže svog potpisa“.


Upute /Bajramski apel Kriznog štaba: Bez ljubljenja, grljenja i većeg okupljanja / Radio Sarajevo\nFoto: Dž. K. / Radiosarajevo.ba/Jutros u Begovoj džamiji\nUpute / Bajramski apel Kriznog štaba: Bez ljubljenja, grljenja i većeg okupljanja\n31. 07. 2020. u 06:35:00 Radiosarajevo.ba\nKrizni štab Ministarstva zdravstva Kantona Sarajevo poziva građane i institucije u Kantonu Sarajevo, vezano za Kurban-bajram, da su obavezni striktno se pridržavati mjera iz Naredbe Kriznog štaba Federalnog ministarstva zdravstva, koje su u primjeni od 25. jula 2020. godine.\n„Apelujemo na građane da se posebno u nastupajućim praznicima suzdržavaju od bliskih međusobnih kontakata u smislu rukovanja i ljubljenja, te porodičnih okupljanja sa većim brojem osoba na jednom mjestu“, naglašavaju iz Kriznog štaba.\nDodaju i kako smo u prethodnom periodu svjedoci pogoršane epidemiološke situacije u Kantonu Sarajevo, a jedan od uzroka je bio i masovni dolazak osoba iz inostranstva krajem maja i početkom juna 2020 godine.\nPodsjećaju i da je Naredbom Kriznog štaba Federalnog ministarstva zdravstva dozvoljen rad ugostiteljskih objekata ne duže od 23 sata, uz obavezno poštivanje epidemioloških mjera: distance, dezinfekcije prostora, stolova i ruku, odnosno poštivanje preporuka Zavoda za javno zdravstvo FBiH i Zavoda za javno zdravstvo Kantona Sarajevo.\nTagovi: krizni štab Krizni štab KS koronavirus COVID-19 preporuke Kurban-bajram\n! / Krizni štab Kantona Sarajevo uputio novi apel građanima uoči Bajrama\n! / Krizni štab uradio analizu: Zašto u Sarajevu nemamo smanjenje broja novozaraženih\nPandemija / Krizni štab FBiH objavio kako pravilno koristiti medicinske maske


pink.rs | U SRCU BELEFA\nU SRCU BELEFA\nBeogradski letnji festival (BELEF) pod slognom "U srcu BELEF" biće održan od 22. juna do 15. jula, najavila je danas gradska sekretarka za kulturu Ivona Jevtić.\nIzvor: FoNet, Foto: Pixabay.com\nKako je saopštila gradska uprava, Ivona Jevtić je na konferenciji za novinare rekla da je ove godine Ministarstvo kulture i informisanja izdvojilo 400.000 dinara, dok je grad Beograd obezbedio 15 miliona dinara.\nOna je izrazila zahvalnost Francuskom institutu koji je pomogao sa 300.000 dinara, kao i Austrijskom kulturnom forumu i ambasadi Izraela.\nManifestacija će biti održana u bašti Studentskog kulturnog centra, nedavno rekonstruisanoj Kombank dvorani (Dom sindikata), Svečanoj sali Starog dvora, atrijumu Narodnog muzeja, kao i na Kolarcu, rekla je Ivona Jevtić.\nOd 13 muzičkih programa biće sedam koncerata popularne muzike, pet klasične, ali i nastup Dečjeg hora "Kolibri". Pored toga, posetioci će imati priliku da vide pet pozorišnih predstava, pet plesnih programa i performansa, kao i dve izložbe, najavila je sekretreka kulture.\nJevtić je posebno najavila nastup čuvene bluz gitaristkinje Ane Popović i njenog benda iz SAD za 6. jula u bašti Studentskog kulturnog centra.


16.01.2019 u 14:49\nPripadnici Ministarstva unutrašnjih poslova uhapsili su D. K. (42) iz Beograda zbog postojanja osnova sumnje da je izvršio krivično delo prikazivanje, pribavljanje i posedovanje pornografskog materijala i iskorišćavanje maloletnog lica za pornografiju, saopštio je danas MUP. Prilikom pretresa stana osumnjičenog policija je pronašla i oduzela računarsku opremu sa 42 i po gigabajta sadržaja nastalih iskorišćavanjem dece u pornografske svrhe, preuzetih sa interneta, dok je u mobilnom telefonu osumnjičenog pronađeno 826 fotografija i 120 video zapisa nastalih iskorišćavanjem dece u pornografske svrhe. D. K. je, kako se sumnja, osim preuzimanjem sa interneta, sadržaje pribavio i kroz komunikaciju sa osobama iz inostranstva na taj način što im je, u zamenu za poklone koje im je slao preko\n13.01.2019 u 09:43\nPetnaestogodišnji dečak iz Niša preminuo je u subotu na Univerzitetskoj dečijoj klinici u Beogradu nakon što je dovezen iz privatne Opšte bolnice „Atlas”, javlja RTS. S. A. (2004) iz Niša je sanitetskim vozilom iz privatne klinike prevezen u subotu oko 10.20 radi ukazivanja lekarske pomoći. Preminuo je oko 10.55. On je u beogradsku bolnicu „Atlas” primljen 6. januara radi operacije kičmenog stuba, a operaciju je izvršio doktor M. S. dva dana kasnije. Za sada se ne zna uzrok smrti, a po nalogu zamenika tužioca Višeg javnog tužilaštvu u Beogradu telo dečaka transportovano je u Institut za sudsku medicinu radi obdukcije. Uviđaj sprovodi Uprava kriminalističke policije.Opšta bolnica „Atlas” oglasila se nakon što je dečak iz Niša preminuo posle operacije, navodeći u saopštenju da je njegovo opšte stanje bilo veoma loše i da je zbog toga posle operacije koja je trajala 12 sati došlo do naglog pogoršanja. Oni u saopštenju navode i da je to bila operacija kojom se pokušava spasti život.\n05.01.2019 u 12:39\nVučić najavio izgradnju novog objekta za decu u Zvečanskoj\nPredsednik Aleksandar Vučić posetio je danas Centar za zaštitu odojčadi, dece i omladine u Zvečanskoj ulici i štićenicima uručio novogodišnje paketiće. Po dolasku u Centar, predsednik je obišao Materinski dom, u kojem borave majke sa decom do godinu dana i trudnice, a nakon toga je porazgovarao i sa nešto starijom decom, koja borave u Zvečanskoj. Mališani su predsedniku poklonili crteže i ukrase od plastelina, koje su sami napravili i otpevali mu nekoliko pesmica. Sa predsednikom, Dom su posetili i ministar za rad, zapošljavanje, boračka i socijalna pitanja Zoran Đorđević, gradonačelnik Beograda Zoran Radojičić, direktor Kancelarije za javna ulaganja Marko Blagojević. Stacionar u Zvečanskoj ulici predstavlja najstariju, a možda i najpoznatiju organizacionu jedinicu Centra za zaštitu


Održan prvi ulični festival „Haos“ – Fotkaj KG\n12 septembra, 2018 12 septembra, 2018 Ljiljana Mitrovic Aktuelnosti, Društvo\nVeliko otvaranje festivala počelo je u 18h. Kako je vreme prolazilo, prostor ispred Skupštine grada bio je sve puniji razdraganim mališanima. Program Velikog uličnog festivala koncipiran je tako da kreće zabavom za one najmlađe, klovnovima, akrobatama na štulama, balonima, iscrtavanjem lica, a kako je vreme odmicalo on je postajao sve atraktivniji.\nFoto: Petar Miljković,Bušenje balona od saunice\nOni najhrabriji oprobali su svoje veštine u igrama bez granica, poput skokova u publiku, a učesnici igara imali su prilike da osvoje i nagrade.\nFoto: Petar Miljković, Igre bez granica\nIako je ova manifestacija namenjena pre svega deci i podsticanju njihove kreativnosti, vidno su uživali i stariji. Za posetioce ovog događaja, na samamom kraju, priređen je i festival vatre koji je fascinirao sve generacije.\nFoto: Petar Miljković, Snežana Milisavljević\n„Naša ideja je bila da obradujemo decu povodom početka nove školske godine, da dođu, da se zabavimo i družimo. Inače Gradska turistička organizacija i priređuje ovakve manifestacije koje su posvećene mladima, odnosno, na kojima mi nastojimo da podstaknemo kreativnost i maštu dece. Mnogi su, kad su čuli da mi ovo organizujemo, došli maskirani. Možete i sami videti, to su grupe dece iz obdaništa i škola, koji su došli prerušeni u najpoznatije dečje junake. Ovo je u neku ruku pilot projekat, ali se nadam da će Veliki ulični festival povodom početka školske godine postati tradicija i turistički sadržaj koji će u naš grad privući i mlade i njihove roditelje“, rekla je Snežana Milisavljević, direktorka GTO Kragujevac.\nFoto: Petar Miljković, Led show\nGradska turistička organizacija ističe da Veliki ulični festival nije mogla da organizje bez pomoći svojih prijatelja – Watchout security, agencija Dual digital media, Dunav osiguranje, Milanović inženjering…\nfest festival gto haos kragujevac veliki ulicni festival


Ryanair obnavlja 40 odsto letova od jula - Aviatica\nDatum / Date: 12.05.2020.\nRyanair, najveća evropska low-cost avio-kompanija, saopštila je danas (12. maj) da planira da obnovi 40 posto saobraćaja prema normalnom redu letenja koji je važio pre pandemijske krize od 1. jula.\nIz ove kompanije je ranije saopšteno da će privremeni, redukovani avio-saobraćaj do manjeg broja destinacija biti produžen do 28. maja. Nije pomenuto šta će biti sa saobraćajem između tog datuma i 1. jula za kada je najavljena obnova većeg broja letova, ali se može pretpostaviti da će tokom juna Ryanair postupno obnavljati stare linije u skladu sa aktuelnim restriktivnim merama i njihovim povlačenjem i promenama.\nOd kada je avio-saobraćaj obustavljen sredinom marta, Ryanair je održavao tek 30-tak letova svakog dana na pojedinim linijama između Irske, Velike Britanije i Evrope.\nKako je u najnovijem saopštenju najavljeno, od 1. jula će biti reaktivirano preko 80 operativnih baza ove kompanije širom Evrope.\nU kompaniji su doneli odluku o sprovođenju niza zdravstvenih mera tokom trajanja epidemije. Smanjena je količina ručnog (kabinskog) prtljaga, prijava na let će se obavljati isključivo online, a pre ukrcavanja na let putnicima će biti merena temperatura. Oni će biti obavezni da nose maske koje pokrivaju usta i nos i to tokom boravka na aerodromu i sve vreme tokom leta.\nRyanair naglašava da svi avioni poseduju specijalne HEPA filtere vazduha unutar putničke kabine, koji su slični filterima kakvi se koriste sistemima za klimatizaciju u prostorijama intenzivne nege u bolnicama. Površine unutar putničke kabine će svake večeri biti dezinfikovane sredstvima čija efikasnost traje 24 sata.\nFizičko distanciranje na aerodromima i tokom leta će biti primenjeno kad god je to moguće. Kabinsko osoblje Ryanair-a će sve vreme leta nositi zaštitne maske i rukavice, a usluga putnicima će biti smanjena. Njima će se nuditi unapred spremljeni i spakovani lanč-paketi sa sendvičima, grickalicama i pićem, dok će plaćanje gotovinom biti ukinuto.\nOdlazak u toalet tokom leta biće moguć ali samo nakon javljanja kabinskom osoblju. Putnici neće moći da odlaze do toaleta kad im je volja, već će morati da se jave osoblju pre toga. Neće biti dozvoljeno stvaranje redova ispred toaleta.\navio saobraćajCovid-19koronavirusobnova letovapandemijaRyanair


Realizovan četvrti trening dan za polaznike letnje škole HR Enter | http://www.razvojkarijere.bg.ac.rs\nNaslovna » Realizovan četvrti trening dan za polaznike letnje škole HR Enter\nRealizovan četvrti trening dan za polaznike letnje škole HR Enter\nBeograd, 4. jun 2020. - Danas je Centar za razvoj karijere I savetovanje studenata u saradnji sa organizacijom HR World uspešno realizovao četvrti trening dan u okviru letnje škole HR Enter koju pohađa od 14. maja tridesetak studenata Univerziteta u Beogradu.\nGrupa tema o kojima su današnji gosti - predavači govorili nosila je naziv "People Analytics & HR Tech".\nStudentima je uvodno predavanje na ovu temu održala Maja Ninković, osnivač organizacije People & Analytics Hub, čiji su članovi - prošlogodišnji učesnici letnje škole HR Enter - takođe na kraju dana predstavili zanimljivo istraživanje koje su realizovali, a tiče se beneficija za IT stručnjake sa fokusom na prostorni HR i Family Friendly koncept.\nO zanimanju i oblastima kojima se bavi HR Analytics Manager i kako se "People&Analytics" primenjuje u velikim kompanijama govorila je Ninoslava Petrović iz kompanije Telenor. Zatim je Branko Tadić iz kompanije IBM održao predavanje o prediktivnoj analitici i govorio o sistemima veštačke inteligencije koji su sve prisutniji u oblasti HR-a.\nTokom poslepodnevne sesije studentima su predstavljeni različiti slučajevi primene tehnologije u HR procesima i upoznati su sa nekoliko konkretnih tehnoloških rešenja koja su razvili i razvijaju i dalje domaći preduzetnici i inovatori.\nAleksandra Simović predstavila je aplikaciju "Vacation Tracker", koja olakšava administraciju godišnjih odmora i odsustva zaposlenih. Ivona Krivić prikazala je softver "Improve" koji olakšava merenje angažmana zaposlenih. Dušan Vukanović predstavio je tehnološko rešenje "Benefiti" koje olakšava personalizaciju benefita.\nPolaznici su mogli tokom predavanja da postavljaju pitanja i da na njih odmah dobiju sve odgovore. Sve sesije su održane onlajn.\nPoslednja sesija imala je posebnu dinamiku, jer su tokom nje još sedam učesnika timski predstavili tok i rezultate istraživanja koje su sproveli u PA Hub-u, ali su takođe i podelili svoje karijerne priče I utiske o programu, što verujemo da je dodatno ohrabrilo polaznike da isprate sa pažnjom ceo program škole do kraja.\nDanas će polaznici dobiti da rade novi zadatak - prezentaciju na temu rada na daljinu, što će biti tema narednog meet-up-a sledeće nedelje.\nProgram HR Enter 2020 trajaće do 26. juna 2020. godine.


18:41 - 02.12.2018\nTRI MINUTA DOVOLJNA ZA POBEDU Torino preokretom savladao Đenovu, Frozinone i Kaljari remizirali\nFudbaleri Torina trijumfovali su protiv Đenove sa 2:1 na svom terenu u 14. kolu Serije A, a gosti su nastavili lošu seriju rezultata, pošto im je ovo bio osmi uzastopni meč u kome nisu zabeležili pobedu.\n23:32 - 26.11.2018\nPODELA BODOVA NA SARDINIJI Kaljari i Torino odigrali utakmicu bez golova\nFudbaleri Kaljarija i Torina odigrali su nerešno (0:0) u Sardniji u poslednjoj utakmici 13. kola Serije A. Domaćin tako nije uspeo da pobedi ni u trećem meču u nizu.\n23:47 - 10.11.2018\nSERIJA A Napolitanci po teškoj kiši preokrenuli protiv Đenove\nFudbaleri Napolija, koji je rival Crvene zvezde u Ligi šampiona, savladali su Đenovu posle preokreta rezultatom 2:1 u 12. kolu Serije A, te su zadržali drugu poziciju na tabeli pre odlaska na reprezentativnu pauzu.\n19:18 - 04.11.2018\n17:11 - 21.10.2018\nFudbaleri Lacija, za koje je od prvog minuta na terenu bio naš Segej Milinković Savić, savladali su na gostovanju Parmu rezultatom 2:0 u devetom kolu Serije A. Atalanta se "peticom" prošetala kroz Veronu, a Kjevo je stigao samo do počasnog pogotka (1:5),\n22:43 - 05.10.2018\nSERIJA A Kiša golova u Torinu, Frozinone odlazi kući "praznih šaka" /FOTO/\nFudbaleri Torina savladali su Frozinone na domaćem terenu rezultatom 3:2 u osmom kolu Serije A i time nastavili proboj ka mestima koja vode u evropska takmičenja.\n12:39 - 27.09.2018\nMACARI NAHVALIO NAPOLI “Zvezdi su mogli da daju pet komada, a nisu nijedan... nama su spakovali tri”\nTrener Torina Valter Macari nahvalio je ekipu Napolija, protivnika Crvene zvezde u grupi C Lige šampiona, posle ubedljivog poraza njegove ekipe od Napolitanaca (3:0) u 6. kolu Serije A.\n14:29 - 23.09.2018\nJedno je igrati na "Marakani" u Ligi šampiona, drugo boriti se za bodove u svom prvenstvu. Bar je tako u ekipi Napolija, koja je bez četvorice startera koji su nastupili ove sedmice protiv srpskog prvaka, veoma lako izašla na kraj sa Torinom - bilo je 1:\n14:47 - 31.08.2018\nLjajić opet u crno-belom dresu, ali Partizanovog "dželata" /FOTO/\nSrpski reprezentativac Adem Ljajić je stigao u Istanbul, gde je prošao lekarske preglede i narednu sezonu će provesti na pozajmici u Bešiktašu, koji će imati obavezu da otkupi njegov ugovor od Torina. Turski tim je u četvrtak slavio protiv bivšeg kluba m\n11:21 - 29.08.2018\nNAVIJAČI NE DAJU NAŠEM ASU DA NAPUSTI TORINO Ljajić: "Želim da ostanem"\nSrpski fudbalski reprezentativac Adem Ljajić blizu je da napusti Torino u finišu prelaznog roka, a sam fudbaler je pokazao veliku želju da ostane u klubu.


OPŠTINA LAJKOVAC DOBIJA TURISTIČKU SIGNALIZACIJU - LAJKOVAC NA DLANU\nNov 18, 2021 Nov 18, 2021 Snežana Bilić\nIz Turističke organizacije opštine Lajkovac najavljuju da po projektu Ministarstvo trgovine, turizma i telekomunikacija sutra počinje da se radi turistička signalizacija na području opštine Lajkovac.\nLajkovačka opština bi uskoro trebala da dobije kompletnu turističko saobraćajnu signalizaciju, jer na ovoj teritoriji ima važnih kulturno istorijskih spomenika, koji mogu biti turističke desetinacija, a da do sada nisu bili obeleženi.\n“Postavljanje turističko saobraćajne signalizacije na području opštine Lajkovac biće realizovano po projektu koji finansira Ministarstvo trgovine, turizma i telekomunikacija,” kaže direktor Turističke organizacije opštine Lajkovac Milutin Ranković i dodaje još nekoliko važnih pojedinosti, vezanih za radove koji počinju sutra.\n“Kreće se sa obeležavanjem od auto – puta Miloš Veliki, pa do sela Ćelije, kako nam je ovih dana javio predstavnik preduzeća “Boja” Sombor, inženjer Branko Živković, koje je izvođač radova i koji je kontaktirao Turističku organizuju opštine Lajkovac i Opštinsku upravu. Ministarstvo je naravno takođe najpre kontaktiralo Turističku organizaciju opštine Lajkovac, radi mapiranja turističkih lokaliteta. Ovom prilikom biće obeležene sve one važne desetinacije , koje ranije nisu imale adekvatne putokaze. Radovi na postavljanju turističke signalizacije će se potom nastaviti i na teritoriji opštine Ub.“\nTuristička signalizacija pomaže turistima i potencijalnim turistima u lakšem snalaženju i pronalaženju određenih lokacija, kao i u informisanju o turističkim znamenitostima na određenom području, te će svakako u praksi biti od velike koristi.


Naslovna/Svijet/Završen protest u Njemačkoj\n“Ovog vikenda napisali smo klimatsku istoriju. Naš pokret nikad nije bio toliko raznolik i toliko odlučan”, navela je grupa aktivista Ende Gelende u saopštenju kojim se objavljuje kraj protesta.\nPolicajci su prethodno izvukli nekoliko demonstranata koji su ušli u rudnik Garcvajler na zapadu Njemačke, javio je AP.\nDruga grupa demonstranata bila je blokirala prugu kojom se transportuje ugalj, dan nakon što je više hiljada demonstranata mirno protestovalo kod rudnika.\nDemonstranti i policija optužuju se međusobno za nasilno ponašanje u rudniku i izazivanje povreda. U ćuškanju sa aktivistiima, povrijeđeno je osam policajaca.\nOvi protesti usledili su nekoliko dana nakon što evropski lideri nisu uspeli da se dogovore o planu da Unija do 2050. godine privređuje bez emisije ugljen dioksida.\nRudnik je postao fokus ekoloških protesta poslednjih godina, jer je njegov operater, komunalno preduzeće RVE, zaprijetilo da će posjeći obližnju šumu.\nNjemačka vlada odobrila je ekspertski prijedlog za prestanak upotrebe uglja za električnu energiju do 2038. godine, ali aktivisti kažu da to nije dovoljno brzo.\nNaučnici kažu da je okončanje upotrebe fosilnih goriva do sredine 21. veka neophodno ako zemlje žele da postignu ambiciozni cilj Pariskog sporazuma o klimatskim promenama iz 2015. godine, a to je sprečavanje da se globalna temperatura popne za više od 1,5 stepeni Celzijusa u odnosu na predindustrijska vremena, prenosi agencija.\nnaučnici Njemačka Policajci Policija povreda Protest protesti rudnik\nJapan: Voz jurio otvorenih vrata


Tanjug 19. januara 2022. 14:07\nBEOGRAD – Ministarstvo finansija je najavilo da će 31. marta isplatiti bivšim vlasnicima akontaciju u novcu, na osnovu rešenja o obeštećenju koja su postala pravnosnažna do 30. juna 2021, u iznosu od 10 odsto od utvrđenog iznosa obeštećenja po svim osnovama bivšeg vlasnika.\nObeštećenje po osnovu emitovanih obveznica isplaćivaće se od 14. januara 2023. godine jednom godišnje, sve do dospeća obveznice zavisno od njene ročnosti, navelo je Ministarstvo finansija.\nDržava je 14. januara prvi put emitovala obveznice radi izmirenja obaveza po osnovu obeštećenja za oduzetu imovinu, kojima su regulisane obaveze Republike Srbije u skladu sa Zakonom o vraćanju oduzete imovine i obeštećenju.\nUkupan iznos obeštećenja oduzete imovine za emisije obveznica koje se emituju u 2022. godini utvrđen je na osnovu Rešenja o obeštećenju koje je donela Agencija za restituciju, a postala su pravnosnažna u periodu od 1. jula 2020. do 30. juna 2021, iznosi 69.452.452 evra i biće isplaćen emitovanjem obveznica ročnosti pet, 10 i 12 godine.\nObeštećenje po osnovu emitovanih obveznica isplaćivaće se do dospeća obveznice zavisno od njene ročnosti:\nZa petogodišnje obveznice (serije od RES05A2023 do RES05A2027) datum dospeća je 14. januar 2027. godine.\nZa desetogodišnje obveznice (serije od RES10A2023 do RES10A2032) datum dospeća je 14. januar 2032. godine, a za dvanaestogodišnje obveznice (serije od RES12A2023 do RES12A2034) datum dospeća 14. januar 2034. godine.\nKorisnicima obeštećenja, po rešenjima Agencije za restituciju koja su postala pravnosnažna do 30. juna 2021. godine, a koji su dostavili dokumentaciju o otvorenim računima, obveznice su upisane na vlasnički račun kod Centralnog registra, depoa i kliringa hartija od vrednosti (CRHoV).\nTako da stanje i raspored obveznica po serijama odgovarajuće emisije, mogu da dobiju preko člana (ovlašćene banke ili investicionog društva), koji je otvorio navedeni račun kod CRHoV.\nBeogradski Recreatours zakazao zaloge za hotele Zlatibor i…\nRecreatours i zaloga za hotele Zlatibor i Biserna obala


SSP osudio "govor mržnje Ane Brnabić": Vlast se sprema da produbi podele\nSSP osudio „govor mržnje Ane Brnabić“: Vlast se sprema da produbi podele\nVesti Autor:Beta14. feb. 202118:2326 komentara\nPredsedništvo Stranke slobode i pravde (SSP) osudilo je "govor mržnje premijerke Ane Brnabić", koja je oštro kritikovala platformu proevropske opozicije za pregovore sa vlašću, navevši da se oni (opozicija) "vraćaju sebi" u želji da ponovo uređuju medije i "stave šapu" na javna preduzeća.\nSSP je ocenio da je platforma za pregovore vlasti i opozicije „poslednji pokušaj da se na miran i civilizovan način izađe iz teške političke krize“, i da se vlast sprema da produbi podele što može imati „nesagledive posledice, uključujući i bes građana na ulicama, koji niko neće moći da kontroliše“.\nBrnabić: Opozicija bi da uređuje medije i stavi šape na javna preduzeća\n14. feb. 2021 87\n„Videli smo da platforme govore o tome šta je njima važno. Prvo, videli smo zahtev da uređuju RTS, vraćaju se sebi, mi se nismo mešali u uređivanje programa RTS-a, a drugo traže ‘poverenike za javna preduzeća’ da ponovo preuzmu kontrolu nad njima i to neće biti dozvoljeno. Nećemo mi ekonomski da trpimo jer lopovi iz bivšeg režima žele da preuzmu ponovo javna preduzeća“, izjavila je Brnabić na TV Prva.\nPredsedništvo SSP ukazalo je u saopštenju da su „današnje uvrede gospođe Brnabić i nedvosmislena poruka da vlast neće pristati na sporazum o slobodnim izborima, zapravo prst u oko demokratskoj javnosti, ali i Evropskom parlamentu kao pokrovitelju predstojećeg dijaloga o izbornim uslovima u Srbiji“.\nPredsedništvo SSP-a navelo je da „narod neće dozvoliti da Srbija ostane jedina crna tačka u Evropi“, u kojoj nema slobodnih izbora, slobode govora i „normalnog političkog života“.\n„Lična frustracija premijerke Brnabić zbog obelodanjenih sumnjivih milionskih poslova između njene Vlade i državnih preduzeća i firme njenog rođenog brata, ne sme biti razlog da građane Srbije svojim lažima i nepromišljenim izjavama gura u sukobe. Građani Srbije su više nego svesni da je stepen korupcije i kriminala danas veći nego bilo kada u našoj istoriji, što potvrđuju i svi izveštaji koji stižu iz Evrope“, smatraju u SSP.\nAna Brnabićdijaloggovor mržnjeOpozicijaplatformapodeleSSPvlast


NaslovnaKonkursiPoziv za učešće na treningu Pisanje projekata za fondove ministarstava\non 17 februar 2020 . Posted in Konkursi OGD\nKatalog kao i obuke koje sadrži predstavljaju aktivnosti Resursnog centra za organizacije civilnog društva u Crnoj Gori koji predstavlja zajednički projekat Centra za razvoj nevladinih organizacija ( CRNVO) i naših partnera: NVO Bonum iz Pljevalja, NVO Nada iz Herceg Novog, Novi horizont iz Ulcinja i Bjelopoljskog demokratskog centra. Opšti cilj Resursnog centra je osnažene organizacije civilnog društva koje aktivno doprinose razvoju participativne demokratije u Crnoj Gori. Dok je specifčni cilj RC-a poboljšati kapacitete organizacija civilnog društva kako bi bili efkasni, odgovorni i nezavisni akteri i doprinijeti kreiranju okruženja koje pogoduje razvoju civilnog društva. Ovaj projekat finansira Evropska unija a kofinansira Ministarstvo javne uprave


Hoće li 152 ''večiti'' derbi zakuvati borbu za titulu?! - Sportske.net\nHoće li 152 ''večiti'' derbi zakuvati borbu za titulu?!\nMože li Partizan da pobedi i vrati se u borbu za vrh ili će Zvezda ponovo da odmakne?!\nGrof šokirao jednim izborom, Nikolić očekivano! (SASTAVI)Grof šokirao jednim izborom, Nikolić očekivano! (SASTAVI)Skauti najvećih evropskih klubova u Humskoj - Koga gledaju?Skauti najvećih evropskih klubova u Humskoj - Koga gledaju?Legenda Zvezde zaplakala prisećajući se svog debija u ''večitom'' derbiju\nTrener Crvene zvezde Miodrag Božović rekao je danas da mu se ne dopada napetost koja se stvara pred predstojeću utakmicu protiv Partizana, kao i da se nada da će fudbal biti u prvom planu i da će pobediti njegov tim.\n"Čitam poruke iz njihovih redova i svi govore reč 'poginuti'. Kao da ćemo s 'kalašnjikovima' da se bijemo. Ne treba niko da pogine, treba da igramo fudbal. Ne izgubiti na JNA nije loše, a dobiti je izvanredno. Ovo su utakmice koje donose i heroje i tragičare. Nadamo se da će heroj postati neko iz naše ekipe", rekao je Božović.\nPrema njegovim rečima, bodovna prednost nije velika.\n"Prošle godine smo imali 32 boda prednosti, ali kad se podelilo, oduzelo, zamalo nismo završili kao drugi", dodao je.\nOn neće moći da računa na povređenog Stefana Miloševića, kao i Zorana Rendulića, čije mu neigranje predstavlja veliki problem.\n"Rendulićeva povreda mnogo remeti. Još ne znam ko će biti u protokolu, razmišljam. Ako gledamo po formi i zaslugama, sastavljanje tima nije problem", rekao je Božović i dodao da "ne zna" da li će Hugo Vieira početi utakmicu i ko će biti na golu.\nTakođe, dodao je da veliki broj stranaca ograničava pripremu za utakmice, ali je i istakao da će igrati oni koji su u najboljoj formi i koji su najkorisniji, a ovako bi mogao da izgleda njegov izbor:\nS druge strane, vicešampion Srbije ulazi u subotnji "večiti" derbi jači za najvećeg borca u ekipi, a čini se da trener Marko Nikolić, za razliku od kolege Božovića, nema mnogo prostora za manevrisanje.\nNajvažniji podatak pred sutrašnji "večiti" derbi, barem kada je ekipa Partizana u pitanju, jeste da se u tim vraća Everton Luiz koji je odradio suspenziju i sigurno će zauzeti svoje mesto u veznom redu.\nAko je suditi na osnovu izbora koje je Marko Nikolić pravio od momenta kada je započeo svoj drugi mandat u klubu iz Humske, Partizan će u subotu krenuti sa dvojicom klasičnih napadača što je drastična razlika u odnosu na izbore Nikolićevih prethodnika.\nMarko Nikolić rekao je da je "večiti" derbi utakmica inspiracije i nadahnuća, i da se nada da će njegovi fudbaleri odnosom zaslužiti sportsku sreću i pobediti Crvenu zvezdu.\n"Svi dobro znamo da je derbi utakmica inspiracije, nadahnuća. Mnogo puta nije pobeđivao bolji. Drugi faktori utiču na ishod derbija, želja i odnos igrača, mirnoća, vruće srce a jako mirna glava, upornost, želja više od protivnika. A, kad god je moguće i pametnije na terenu. Mnogo faktora utiče na rezultat, a mi treba odnosom da zaslužimo gram sportske sreće, koji je isto tako faktor u derbiju", rekao je Nikolić.\nTrener crno-belih je rekao da je stanje na tabeli "grozno" za njegov tim i da želi da se to popravi.\n"Mi smo u procesu selekcije u sred takmičenja i momenat u koji se nalazimo nije najbolji, ali vidi se pomak u igri Partizana, nemam dilemu. Postoji veća disciplina, odgovornost, potrebno je da grupa talentovanih igrača dosegne svoju željenu formu, što nije tako lako jer neki nisu bili u takmičarskom ritmu", rekao je on, ovako bi mogao da izgleda tim Partizana:


Položen kamen temeljac za izgradnju stanova pripadnicima snaga bezbednosti - Infobrif\nPoložen kamen temeljac za izgradnju stanova pripadnicima snaga bezbednosti\nObjavljeno 7.08.2019. u 14:28\nPredstavnici Vlade Srbije i Vlade Vojvodine su u Novom Sadu položili kamen temeljac za izgradnju stanova pripadnicima snaga bezbednosti.\nPredsednik Vlade Vojvodine Igor Mirović kazao je da je to veliki projekat i da će se u početnoj fazi graditi 542 stana, a potom još 1.500.\nNajavio je da će se stanovi za pripadnike snaga bezbednosti uskoro graditi i u Sremskoj Mitrovici, kao i da će biti obnovljena zgrada Policijske uprave Novog Sada, što će koštati 400 miliona dinara.\nPremijerka Ana Brnabić istakla je da će stanove za pripadnike službi bezbednosti graditi domaće kompanije, a najmanje 80 odsto materijala ugrađenog u stanove biće domaćeg porekla.\nNajavila je još dva velika projekta u Novom Sadu – rekonstrukciju Kliničkog centra Vojvodine i izgradnju Biosens instituta u koji će Srbija zajedno sa Evropskom unijom uložiti 28 miliona evra.\nKomunalci u Novom Sadu: Od početka godine 1.113 prijava…\nMinistar unutrašnjih poslova Nebojša Stefanović ocenio je da je izgradnja stanova za pripadnike snaga bezbednosti po povoljnim uslovima „pravi način“ da se tim ljudima izrazi zahvalnost za sve što su uradili za državu.\n„Konačno na pravi način krunišemo ono što smo radili prethodnih godina na inicijativu predsednika Srbije Aleksandra Vučića kako bi se zahvalili ljudima od kojih smo tražili da brane našu državu, da čuvaju mir na našim ulicama“, rekao je Stefanović.\nMinistarka građevinarstva, saobraćaja i infrastrukture Zorana Mihajlović kazala je da je Novi Sad peti grad u kojem počinje izgradnja stanova za pripadnike snaga bezbednosti.\n„Za sve one koji su brinuli i čuvali Srbiju, vreme je da mi brinemo o njima“, poručila je Mihajlović.\nOna je navela da je ponosna što će na tom projektu raditi domaće kompanije i što će se koristiti domaći materijal, kao i da će predmeti koji će biti ugrađene u stanove biti domaćeg porekla, što je ocenila kao dobro za srpsku privredu.\nPolaganju kamena temeljca za stambene objekte prisustvovali su i gradonačelnik Novog Sada Miloš Vučević i ministar odbrane Aleksandar Vulin.\nizgradnja stanovaNovi SadPripadnici snaga bezbednosti\nAMSS apeluje na vozače: Vozite oprezno, danas su česte saobraćajne nesreće\nStefanović: Rušenje nelegalnog objekta na Kopaoniku najkasnije do kraja godine\nKomunalci u Novom Sadu: Od početka godine 1.113 prijava zbog narušavanja kućnog reda…


Stvaraoci Republike Srpske zabrinuti za zdravlje gnerala Mladića - Televizija K3\nStvaraoci Republike Srpske zabrinuti za zdravlje gnerala Mladića\nStvaraoci Republike Srpske sa zabrinutošću prate informacije o zdravstvenom stanju generala Ratka Mladića.\n– Nadali smo se da će oni, koji odlučuju o zahtjevu njegove familije i svih građana koji imaju poštovanje prema generalu, izricanje presude odgoditi i omogućiti mu liječenje u nekoj zdravstvenoj ustanovi, istaknuto je u saopštenju ove Asocijacije.\nDodaju da su svi apeli za Mladićevo puštanje na privremenu slobodu grubo ignorisali.\n– U javnost je poslata slika da je presuda davno već donesena i da je samo problem da to bude objavljeno što prije. Ne znamo kakva će presuda biti, ali znamo i zna cijeli srpski narod kakva bi presuda trebala biti. Svima je jasno da nema ni jedan dokaz na osnovu koga bi general Mladić trebao biti proglašen krivim. Presuda bi trebala biti oslobađajuća, jer, ne može biti grijeh što je general Mladić iz komforne uloge oficira ЈNA, koji je, kao i mnoge druge njegove kolege mogao za vrijeme bih. rata ostati u Srbiji, došao da brani svoj narod. I što ga je branio časno i predano, ističe se u saopštenjeu.\nNaglašavaji u da bi sudije trebalo da imaju hrabrosti da oslobađajuću presudu izreknu i da hoće da vjeruju da će se to i desiti, kao i da svaka druga presuda ne bi bila u prilog ni pravdi, ni istinin ni pomirenju među narodima u BiH.\n– Nezavisno od nepravde s kojom je, kad je u pitanju zdravlje, bio suočen general Mladić, vjerujemo u pravdu kad je sudski proces u pitanju i zato s optimizmom očekujemo da general Mladić uskoro bude na slobodi, zaključuje se u saopštenju Asocijacije Stvaraoci Republike Srpske.


BANJALUKA POMAŽE TEŠKO BOLESNO DEČAKU IZ SRBIJE: Na Trgu Krajine održan humanitarni bazar za sedmomesečnog Boška Gugletu – Nacionalist\nby nacionalist July 22, 2021, 11:40 pm 1.2k Views\nNA Trgu Krajine u Banjaluci večeras je održan humanitarni bazar za prikupljanje pomoći za sedmomesečnog Boška Gugletu iz Srbije, koji boluje od spinalne mišićne atroFije tip jedan i za čije je lečenje potrebno 2,5 miliona evra.\nPrema njenim rečima, humanitarnoj akciji su se odazvale i firme “Violeta” i “Avon kozmetika”, koje prodaju svoje proizvode, a sav prihod biće doniran za Boškovo lečenje.\nPrvi humanitarni bazar u Republici Srpskoj održan je 31. oktobra 2020. godine u Banjaluci na platou Osnovne škole “Sveti Sava” na Laušu, kada je prikupljan novac za devojčicu Minju Matić koja boluje od iste bolesti kao i Boško. Za malo više od mesec dana u Republici Srpskoj je održano više od 30 bazara na kojima je prikupljeno više od 222.000 KM za lečenje Minje, koja je početkom godine primila skupi lek i dobro se oporavlja.\nZa dečaka Boška Gugletu je tokom jula aktivan i “M:tel” humanitarni broj 1432.


RTS :: Panatinaikos i Partizan u finalu turnira u Valjevu\nKošarka Panatinaikos i Partizan u finalu turnira u Valjevu\nnedelja, 14. sep 2008, 21:29 -> 09:44\nPanatinaikos i Partizan u finalu turnira u Valjevu\nU finalu međunarodnog košarkaškog turnira u Valjevu igraće grčki velikan Panatinaikos i srpski šampion Partizan.\nPuleni srpskog stručnjaka Željka Obradovića pobedili su ekipu iz ruske prve lige Univerzitet iz Surguta 77:68 na čijem kormilu se takođe nalazi naš trener - Željko Lukajić. Turnir traje dva dana i organizuje se povodom proslave šezdeset godina postojanja KK "Metalac". Odličnu igru u ekipi Panatinaikosa pokazao je Dušan Šakota sa 15 ubačenih poena.\nU drugom meču srpski šampion Partizan bio je bolji upravo od Metalca 82:77 . Na tribinama okupile su se brojne uvažene ličnosti i legende naše košarke poput Vlade Divca i Dragana Kićanovića.\nTreneri učesnika međunarodnog košarkaškog turnira "Valjevo 2008", kojim se obeležava 60 godina novog prvoligaša Metalca, zadovoljni su večerašnjim učinkom svojih ekipa.\n"Došli smo sa Zlatibora, igračima su 'teške noge', zadovoljan sam njihovim učinkom", rekao je novinarima trener Panatinaikosa Želimir Obradović.\nPao je u prvoj utakmici pobedio ruski Surgut, koji vodi srpski trener Željko Lukajić.\n"Imamo mladu ekipu, nedostaju nam još dva pojačanja, Panatinaikos je jedna od najboljih evropskih ekipa pa nema mesta nezadovoljstvu uprkos porazu", kazao je Lukajić.\nŠampion Srbije i Jadranske lige Partizan pobedio je domaćina turnira, a ekipu je vodio pomoćni trener Vlada Jovanović, pošto šef stručnog štaba Duško Vujošević ima obeveze u reprezentaciji Crne Gore, čiji je selektor.\n"Očekivali smo tešku utakmicu sa motivisanim Metalcem, dugo smo se mučili sa njihovom 'zonom' u odbrani. Ovo je nasa sedma pobeda tokom priprema i prvi od tri teška turnira", rekao je Jovanović.\n"Za prvi poraz Metalca u pripremnom periodu 'kriv' je jak Partizan bez obzira na to što im je nedostajalo pet igrača. Nadam se da ćemo uz beka Vladu Panića angažovati još jedno pojačanje, što bi nam omogućilo borbu za vrh tabele u Prvoj ligi Srbije i plasman u Super ligu", rekao je trener valjevskih košarkaša Vlada Đurović.\nDrugog dana turnira u Valjevu, sutra od 18 sati igraju Metalac-Surgut, a u finalu od 20 sati Partizan-Panatinaikos, uz direktan prenos na RTS-u i utakmica za pehar namenjen pobedniku turnira


Datum objave: 13.02.2017 17:11 | Autor: PR služba Ministarstva prosvjete\nMinistar Šehović je rekao da nedavno potpisani Sporazum između Vlade Crne Gore i Vlade Mađarske o saradnji u oblasti obrazovanja, kulture, sporta i mladih otvara nove mogućnosti za razmjenu iskustava i dalje unapređenje odnosa.\nOn je istakao da će u okviru ovog Sporazuma biti formirano radno tijelo koje će pratiti realizaciju saradnje u oblasti obrazovanja, a prioriteti će biti povezivanje institucija visokog obrazovanja, mobilnost studenata i nastavnog kadra, kao i dualno obrazovanje koje je u Mađarskoj na visokom nivou.\nTakođe, ministar Šehović je upoznao ambasadora Pošu sa reformom obrazovanja i sistemskom izmjenom zakona iz ove oblasti i izrazio nadu da će iskustva Mađarske pomoći Crnoj Gori da unaprijedi obrazovni sistem.\nAmbasador Poša je pohvalio napredak Crne Gore kada je riječ o obrazovanju i dodao da je najbolji način saradnje razmjena studenata koji će pozitivna iskustva stečena tokom razmjene prenijeti u svoju zemlju.\nAmbasador Poša je ocijenio da Mađarska umnogome može pomoći Crnoj Gori u obrazovanju iz oblasti poljoprivrede. U tom kontekstu, naglasio je da Vlada Mađarske u saradnji sa Organizacijom za hranu i poljoprivredu Ujedinjenih nacija (FAO), dodjeljuje određeni broj stipendija kandidatima iz Crne Gore za studije u oblasti poljoprivrede, zaštite bilja, ruralnog razvoja, agrobiznisa, sigurne prehrane životinja i hortikulture.\nOn je, takođe istakao primjere dobre prakse Mađarske u oblasti dualnog obrazovanja i pozvao na intenzivniju saradnju u ovoj oblasti naglašavajući da bi iskustva te zemlje mogla biti dragocijena za Crnu Goru.\nSagovornici su se saglasili da je važnost školovanja kadra koji će odgovoriti potrebama tržišta rada jedan od ključnih faktora razvoja Crne Gore.


RTCG - Radio Televizija Crne Gore - Nacionalni javni servis :: Društvo :: UCG napredovao još 143 mjesta\n27. 07. 2020. 13:06 >> 13:04 3\nUCG napredovao još 143 mjesta\nWebometrics je objavio listu najboljih svjetskih univerziteta prema vidljivosti na webu na kojoj je Univerzitet Crne Gore rangiran na 1899. mjestu od preko 30.000 univerziteta, što predstavlja najbolje ostvarenu poziciju do sada.\nUniverzitet Crne Gore je u odnosu na januarsko izdanje Webometrics-a popravio poziciju za još 143 mjesta, što predstavlja kontinuirani napredak u posljednje dvije godine, saopšteno je iz UCG.\n"Ovaj napredak je još značajniji ako se uzme u obzir da je ovo rangiranje obuhvatilo 30.000 univerziteta u svijetu, 2.000 više u odnosu na prethodno iz januara 2020. godine", navodi se u saopštenju.\nKada je riječ o drugim rang listama, Univerzitet Crne Gore je, kako su kazali, ostvario najveći uspjeh rangiranjem na Times Higher Education listi gdje je svrstan u najbojih 400 mladih svjetskih univerziteta.\n"Kontinuiranim ulaganjem u kvalitet i razvoj, u sklopu strategije Univerziteta Crne Gore, usmjerene na jačanje konkurentnosti i internacionalizaciju, Univerzitet Crne Gore će i dalje posvećeno raditi na povećanju vidljivosti i boljem pozicioniranju na svjetskim rang listama", kazali su iz UCG.


Izvor: Capital.ba, 21.Okt.2019, 07:01\nGRADIŠKA – U 11.30 časova obilježavanje završetka radova u agro-industrijskoj zoni Nova Topola na smanjenju poplavnog rizika u Gradišci; – u 11.45 časova medijima će se obratiti gradonačelnik Gradiške Zoran Adžić, ministar za prostorno uređenje, građevinarstvo i ekologiju Republike Srpske Srebrenka Golić i rezidentni predstavnik UNDP u BiH Stelijana Nedera. /ulazak u zonu, put Gradiška – Banjaluka/ BANJALUKA – U 9.00 časova Misija OEBS u BiH u saradnji sa Interresornom radnom >> Pročitaj celu vest na sajtu Capital.ba << grupom Savjeta ministara za praćenje sprovođenja dokumenta “Bezbjednosna politika BiH” organizuje Školu “Mladi i bezbjednost”. Izjave za medije i snimanje kadrova u 10.00 časova. /Policijska akademija Ministarstva unutrašnjih poslova Republike Srpske/ BANJALUKA – U 11.00 časova gradonačelnik Banjaluke Igor Radojičić predstaviće novi digitalni servis Gradske uprave – “čet bot” za unapređenje komunikacije između građana i Gradske uprave. /Gradska uprava/ BANJALUKA – U 10.00 časova konferencija za novinare predsjednika Foruma žena PDP-a Banjaluka Dijane Ješić i predsjednika Savjeta za socijalnu politiku PDP-a Bojana Arule. /Prostorije PDP-a/ BiH SARAJEVO – U 17.00 časova sjednica Nezavisnog odbora na kojoj će biti obavljeni razgovori, te utvrđena rang-lista kandidata koji su se prijavili na konkurs za izbor direktora Agencije za istrage i zaštitu BiH. /zgrada parlamenta BiH/ SARAJEVO – U 9.00 časova počinje dvodnevna regionalna konferencija “Populaciona dinamika, ljudski kapital i održivi razvoj u jugoistočnoj Evropi” koju organizuju Populacioni fond UN u saradnji sa međunarodnim i institucijama BiH. Izjave za medije u 10.30 časova. /hotel “Svisotel”/ SRBIJA BEOGRAD – U 12.00 časova predstavljanje reprezentativnog nastupa Republike Srpske na 64. Međunarodnom beogradskom sajmu knjiga. Na svečanosti će učestvovati ministar prosvjete i kulture Republike Srpske Natalija Trivić; /Svečana sala Upravne zgrade Beogradskog sajma/ – u 14.00 časova promocija knjige “Šta su skrivile? – Stradanje beba u Kliničko bolničkom centru Banjaluka u maju i junu 1992. godine” autora Nikole Borkovića, na kojoj će u ime izdavača govoriti direktor Centra za istraživanje ratnih zločina i traženje nestalih lica Republike Srpske Milorad Kojić; /sala “Vasko Popa”, hala 1A/ – u 15.00 časova predstavljanje knjige “Ekonomski život Republike – 20 godina rizika i nagrada” autora Saše Stevanovića, /štand Republike Srpske, hala 2, nivo A/ – u 16.00 časova Srpsko prosvjetno kulturno društvo “Prosvjeta” predstaviće Zbornik tekstova “Srpski identitet”. /plato Beogradskog sajma, hala 1A/ SVIJET BERLIN – NJemački ministar spoljnih poslova Hajko Masa razgovaraće sa bjeloruskim kolegom Vladimirom Makeijem. Чланак Najava događaja za ponedjeljak, 21. oktobar 2019. godine се појављује прво на INFORMACIJA JE KAPITAL - Capital.ba.\nCapital.ba: Najava događaja za utorak, 22. oktobar 2019. godine


Visoko obrazovanje | Obrazovanje\nU Republici Srbiji pristup visokom obrazovanju imaju sva lica koja završe četvorogodišnju srednju školu.\nVisoko obrazovanje se deli na tri stepena:\nprvi stepen (osnovne studije),\ndrugi stepen (master studije, specijalističke studije) i\ntreći stepen (doktorske studije).\nVisoko obrazovanje u Srbiji se organizuje na univerzitetima/fakultetima i visokim školama. Prema poslednjem popisu iz 2011. godine, 10,59% stanovništva u Srbiji poseduje kvalifikaciju visokog obrazovanja.\nSrbija je otpočela reformu visokog obrazovanja pridruživanjem Bolonjskom procesu 2003. godine, a 2005. je donet novi Zakon o visokom obrazovanju. Tim zakonom je formalno uveden evropski sistem prenosa i akumulacije bodova, sistem od tri ciklusa studiranja koji se završava sticanjem diplome. Kao rezultat, od školske 2007/2008. godine svi novi polaznici studiraju na osnovu novih, reformisanih programa u svim visokoobrazovnim ustanovama.\nProces reforme je nastavljen usvajanjem standarda za akreditaciju, samovrednovanje i eksternu kontrolu kvaliteta 2006. godine, što je stvorilo uslove za početak procesa akreditacije visokoškolskih ustanova i studijskih programa 2007. godine.\nSistem visokog obrazovanja u Srbiji nudi dve vrste studija:\nakademske studije realizovane na univerzitetima, i\nstrukovne studije realizovane prvenstveno na školama za strukovne studije, a povremeno i na univerzitetima.\nAkademski kalendari se određuju svake godine na institucionalnom nivou, odnosno, visokoškolske institucije mogu imati različite kalendare tokom iste akademske godine. Deo akademske godine koji podrazumeva različite oblike nastave sastoji se iz dva semestra:\nPrvi semestar (zimski ili parni) obično počinje početkom oktobra i završava se sredinom februara;\nDrugi semestar (letnji ili neparni) obično počinje krajem februara i završava se početkom juna.\nPostoje tri raspusta tokom akademske godine:\nZimski raspust (novogodišnji i božićni praznici, obično između 31. decembra i 7. januara)\nProlećni raspust (obično 5 radnih dana uoči pravoslavnog Uskrsa u aprilu ili maju)\nLetnji raspust (između letnjeg semestra tekuće akademske godine i zimskog semestra sledeće).\nOsim toga, postoji nekoliko jednodnevnih ili dvodnevnih pauza za nacionalne ili verske praznike, u skladu sa Zakonom o nacionalnim i drugim praznicima.\nVisokoškolske institucije određuju datume i broj ispitnih rokova tokom akademske godine, uglavnom između 4 i 6, na kraju svakog semestra i pred kraj akademske godine, posle letnjeg raspusta.\nSistem visokog obrazovanja\nSve ustanove visokog obrazovanja moraju biti akreditovane pre nego što dobiju licencu za rad od Ministarstva prosvete, nauke i tehnološkog razvoja.\nMinistarstvo prosvete, nauke i tehnološkog razvoja je državni organ koji je nadležan za visoko obrazovanje. Ministarstvo preporučuje državnu politiku, planira politiku upisa studenata, raspodeljuje finansijska sredstva visokoobrazovnim ustanovama i uopšteno nadgleda sveukupni razvoj visokog obrazovanja.\nDrugi državni organ nadležan za visoko obrazovanje je Nacionalni savet za visoko obrazovanje (NSVO), koji je odgovoran za strateško planiranje i donošenje odluka o glavnim pitanjima relevantnim za usklađenost sistema visokog obrazovanja, kao što je utvrđivanje standarda za samovrednovanje i ocenjivanje kvaliteta visokoobrazovnih ustanova i utvrđivanje standarda za izdavanje dozvola za rad. Savet je nezavisno telo koje čine uglavnom članovi koje predlaže Konferencija univerziteta Srbije (KONUS) a imenuje Narodna skupština.\nZa potrebe akreditacije, ocenjivanja kvaliteta ustanova visokog obrazovanja i njihovih jedinica i ocenjivanja studijskih programa, Vlada Republike Srbije je 2018. godine osnovala Nacionalno telo za akreditaciju i proveru kvaliteta u visokom obrazovanju.\nKonferencija univerziteta Srbije i Studentska konferencija univerziteta Srbije su savetodavna tela i važni akteri u uređivanju visokog obrazovanja.


Borovac primila članove Evropskog parlamenta - Klix.ba\nBiH Borovac primila članove Evropskog parlamenta\nBorovac primila članove Evropskog parlamenta\nGradonačelnica Sarajeva Semiha Borovac upriličila je danas prijem za članove Evropskog parlamenta, tačnije 25 parlamentaraca Evropske narodne stranke kao najjače frakcije u Evropskom parlamentu, saopćeno je iz gradske uprave.\nPrijemu su prisustvovali zamjenik gradonačelnice Josip Jurišić, zamjenik predsjedavajućeg Gradskog vijeća Emin Švrakić i vijećnik Idriz Hodžić.\nGradonačelnica je u svojoj prezentaciji predstavila aktuelnu situaciju u Gradu Sarajevu kao i viziju budućeg razvoja grada, što je ujedno bilo glavno interesovanje evropskih parlamentaraca.\nOsvrčući se na poslijeratni razvoj grada Sarajeva, gradonačelnica je istakla kako se infrastruktura u gradu obnavlja najvećim dijelom iz vlastitih budžeta što, kako je ukazala, "nije dovoljno za brži i efikasniji razvoj, pa zbog toga velike šanse vidimo u bržem približavanju Evropskoj uniji, što je naše neopozivo zajedničko opredjeljenje, i pristupu njenim brojnim fondovima i programima".\nOna je rekla da su vizije daljnjeg razvoja Sarajeva ograničene sadašnjom teritorijalnom organizacijom grada koja ne zadovoljava prostorne potrebe Grada Sarajeva i njegovih građana s obzirom da je gradska cjelina daleko šira od sadašnjih administrativnih granica.\n- Mi nećemo posustati u nastojanjima da zakonski definiramo status Sarajeva, odnosno da utječemo na brzo donošenje Zakona o glavnom gradu BiH. U okviru budućih ustavnih promjena u BiH smatramo da bi teritorij Grada Sarajeva kao glavnog grada BiH trebao obuhvatati područje prijeratnog Sarajeva sa 10 općina, rekla je Borovac.\nUime evropskih parlamentaraca obratio se Struan Stevenson koji se zahvalio gradonačelnici na prijemu, te ukazao na značaj prisustva članova Evropskog parlamenta danas u Sarajevu.\n- Vi ste ovdje imali pravu kataklizmu i tragediju koja je ostavila traga širom Evrope. Mi moramo raditi da se ta kataklizma više nikada ne ponovi. Također, moramo raditi zajedno s vama da se što prije približite Evropskoj uniji, rekao je Stevenson.


Influenserka pokazala kako stvarno izgledaju fotografije bez poziranja\nInfluenserka je postala viralna nakon što je pokazala stvarnost iza svojih "savršenih" Instagram poza.\nRijen Mejer (26) iz Amsterdama može se pohvaliti sa 377.000 pratilaca, ali kaže da je smatrala da je nepravedno mlađoj publici prikazivati filtriranu i uređenu verziju sebe na društvenim mrežama.\nU nizu fotografija podeljenih na njenom nalogu, Rijen se može videti kako pozira sa definisanom vilicom i savršeno filtriranim scenografijom, dok druge slike nje "stvarne" pokazuju duplu bradu i kosu u trenutku kada poza ispadne pogrešno.\nInstagram može učiniti da se osećate tužno i loše u vezi sa sobom, pa sam želela da to preokrenem i da ljudima napravim osećaj da su isti takvi kao i influenceri koje prate. Toplo preporučujem svakom influenseru da to učini, jer većina ljudi na Instagramu to shvata previše ozbiljno i toliko je fokusirana na svoj izgled.\nŽelim da se moja publika pomisli ako ja mogu tako, onda mogu i oni. Želim ih motivisati da budu najbolja verzija sebe, ali i podsetiti ih da smo na kraju svi isti. Rijen sav prihod zarađuje od svojih naloga na društvenim mrežama i troši puno vremena uređujući fotografije, uključujući i slike nje kako ispija kafu i pozira u vrhunskim restoranima.\nMeđutim, njene autentične fotografije prikazuju je u manje laskavom osvetljenju dok zeva, spotiče se i pomaša se blesavo. Influenserka priznaje da su na nju uticali i Instagram standardi lepote, dok tvrdi da je pročistila svoj nalog od svakoga ko je učinio da se oseća loše zbog sebe.\nRekla je: - "Društvene mreže povremeno utiču na moje mentalno zdravlje. Pre nekoliko meseci sam prošla kroz sve ljude koje pratim i otpratila svakog zbog kog sam se osećala loše."\nIako većina njenih pratilaca misli da živi život iz snova, Rijen tvrdi da biti influenser dolazi sa velikim pritiskom.\n"Verujem da je to jedan od najboljih poslova na svetu, ali ponekad može biti teško biti zauzet svojim poslom 24/7.", objasnila je.\n"Praznici i vikendi su najvažnije vreme za uticajne ljude koji objavljuju slike, tako da nema puno slobodnog vremena". Rijen takođe tvrdi da je glavni razlog što je podelila slike „stvarnosti“ bilo to da se pošalje važna poruka mlađim pratiocima koji veoma cene društvene mreže.\nProkomentarisala je: "Kad pomislim na svoju 13-godišnju nećakinju koja provodi verovatno istu količimu vremena onlajn koliko i ja, plaši me da uvek gleda samo visoke standard životnog stila i lepote. Važno je sagledati stvarnost i skloniti pritisak sa mlađij ljudi da dostignu ''savršenstv'' koje čak i ne postoji."


Apatin i Razvojni fond APV dogovorili buduću saradnju\nApatin je danas bio domaćin Razvojnom fondu APV. Direktor Goran Savić je sa saradnicima razgovorao sa velikim brojem privrednika i poljoprivrednika koji posluju na teritoriji naše opštine.\nPredstavljene su kreditne linije koje su dostupne privrednicima i poljoprivrednicima, a posebno je bilo reči o kreditnim programima za koje su građani do sada pokazali najveće interesovanje.\nSavić je istakao da su kreditne linije Razvojnog fonda među najpovoljnijim na finansijskom tržištu naše zemlje, te ocenio da to, imajući u vidu sve veće interesovanje, privrednici i poljoprivrednici prepoznaju.\n"Privrednicima su dostupne četiri konkursne linije, od kojih su tri dugoročne, namenjene finansiranju investicionih ulaganja, trajnim obrtnin sredstvima i razvoju turizma, dok je kratkoročna linija namenjena finansiranju obrtnih sredstava", rekao je Savić za Blic.\nŠest otvorenih konkursa za poljoprivrednike\nSa druge strane, kako je naveo, poljoprivrednici imaju na raspolaganju čak šest otvorenih konkursa.\n"Reč je o konkursima za dugoročne kredite namenjene razvoju turizma, investicijama u poljoprivredi, kao i investiranju u ovu oblast u okviru IPARD programa, kupovini poljoprivrednog zemljišta i nabavci poljoprivredne mehanizacije", rekao je Savić i dodao da je otvoren i jedan konkurs namenjen kratkoročnim kreditima i to za obrtna sredstva u poljoprivredi.\nSavić je naglasio da Razvojni fond nudi niske kamatne stope, a u prilog tome, kako je istakao, ide podatak da za korisnike kredita koji dolaze iz opštine Apatin kamata iznosi svega 2 do 3 procenta.\nŠkrbić: Zajedno raditi na smanjenju nezaposlenosti\nPredsednik opštine Apatin Milan Škrbić izjavio je da je uz veliku podršku Pokrajinske vlade i Razvojnog fonda u Apatinu prošle godine otvorena fabrika domaćeg investitora, u kojoj je zaposleno 200 sugrađana.\n"Očekujem da ćemo i u narednom periodu imati dobru saradnju sa Pokrajinskom vladom i da ćemo zajedno raditi na smanjenju nezaposlenosti u opštini Apatin", rekao je Škrbić.\nDodao je da je sa Razvojnim fondom APV već dogovorena buduća saradnja i to kroz prisustvo fonda na svim manifestacijama i događajima od značaja za razvoj privrede i poljoprivrede u opštini Apatin.\nTagovi: Razvojni fond Vojvodine Apatin MIlan Škrbić Goran Savić Kredit Kamata


Back AKTUELNO ::: DRUŠTVO AKTUELNO ::: DRUŠTVO SKUP PRIVREDNIKA U STARČEVU\nponedeljak, 12 decembar 2011 16:44\nU četvrtak, 17. novembra u prostorijama MZ Starčevo održan je sastanak privrednika i poljoprivrednika u naseljenom mestu Starčevo sa stručnim službama i gradskim predstavnicima. Ove konsultacije o mogućnostima za unapređenje poslovanja u Starčevu kao prve u budućem nizu ovakvih skupova imale su za cilj da se prvenstveno gradski većnici i privrednici upoznaju, kao i da jedni drugima iznesu svoje probleme kako bi ih u što skorijem roku zajednički i rešili. Ovom skupu su prisustvovali Vladimir Mitrović, gradski većnik za privredu, preduzetništvo i investicije, Jelenka Novaković, gradska većnica za razvoj sela i poljoprivredu, Filip Mitrović, savetnik gradonačelnika za ekonomska pitanja, Anđelija Cvetić, pomoćnik sekretara za privredu, Jadranka Mašić-Pavlović, v.d. direktora Agencije za ekonomski razvoj grada Pančeva kao i Sanja Vučković, savetnica za poslovanje Agencije za ekonomski razvoj grada Pančeva. Domaćini ovoga skupa su bili Petar Andrejić, pokrajinski poslanik i Živa Đurišić, predsednik Saveta MZ Starčevo.\nDiskusija se uglavnom vodila oko ključnih problema poslovanja malih i srednjih preduzeća i poljoprivrednih proizvođača u Starčevu i ulozi Grada i Agencije za ekonomski razvoj Pančeva u njihovom prevazilaženju. Radomir Tucakov, vlasnik privatnog preduzeća “Progres“ iz Starčeva je izjavio da je u proteklom periodu zaposlio tri nova radnika sa biroa za zapošljavanje a da zauzvrat nije dobio podsticajna sredstva za tu namenu. Problem je kako se kasnije uspostavilo baš u tome što je informacija kasnila pa je samim tim i ovaj sastanak dobio na značaju jer će ubuduće kontakt sa davaocima i primaocima tih sredstava biti direktan. Ratari su se uglavnom interesovali o zakupu parcela, stočari o povećanju i uređenju pašnjaka, mali privrednici o prostoru za povećanje proizvodnih kapaciteta a građevinari o stambenoj zoni za izgradnju. Svi oni su saslušani i sa njima je uspostavljen kontakt oko buduće saradnje i nadamo se što skorijem odgovorima na njihova pitanja.


Uradi-zaradi servis - kupovina namirnica, šetanje ljubimaca i nabavka lekova\n6 April 2020 / Izvor: Marko Crnjanski, Netokracija\nUradi-zaradi koji povezuje pojedince u potrazi za zaradom sa korisnicima kojima je potrebno da im se neki kućni posao završi, pokrenuo je zaseban projekat pomoći ljudima u izolaciji usled epidemije korona virusa.\nPre skoro tri godine detaljno smo vas upoznali sa mladim tročlanim timom iz Beograda koji je pokrenuo startap Uradi-zaradi, a koji danas broji preko 7.000 članova i preko 1.000 ljudi koji su se prijavljivali za obavljanje usluga.\nDanas, kada je ceo svet, pa i našu zemlju, zahvatila pandemija virusa, javila se i potreba za uvođenjem pomoći sugrađanima koji ne mogu ili ne smeju da odu u prodavnicu, apoteku ili prošetaju psa. Iz tih razloga su iz ovog startapa odlučili da pokrenu projekat Samoizolacija vaša – briga naša, koji upravo omogućava ljudima da putem servisa Uradi-zaradi naruče sledeće usluge:\n- nabavka namirnica iz prodavnice,\n- nabavka lekova iz apoteke,\n- šetanje psa 30 minuta dnevno.\nPlan je da se u okviru servisa omogući i kupovina namirnica od malih proizvođača\nKorisnicima se, između ostalog, nudi da putem navedenog sajta dostave spisak namirnica za nabavku, nakon čega ih ovaj tim povezuje sa osobom koja je iz njihove najbliže okoline i može da ovaj posao uradi umesto njih. Bitno je i napomenuti da je ova usluga dostupna samo u Beogradu, ali omogućava ljudima iz unutrašnjosti da poruče za svoje starije članove porodice koji žive u prestonici.\nPovodom lansiranja nove usluge, oglasili su se i iz startapa Uradi-zarad iz kojeg su za Netokraciju posebno istakli:\nUslugu ćemo pružati na ovaj način dokle god postoji apel o zabrani izlaska iz kuće zbog opasnosti od obolevanja ili prenošenja virusa. Mi smo naveli 30 dana, ali mislimo da to niko ne zna u ovom trenutku.\nPlaniramo da u budućnosti povežemo male proizvođače hrane preko naše platforme i da napravimo listu preporučenih prozivoda koje će naši klijenti moći da poruče preko nas i da, uz čišćenje koje regularno imaju, imaju i redovnu dostavu svojih omiljenih proizvoda.\nIz ovog tima dodaju da im je posebno drago što mogu da omoguće porodicama da zaista ostanu kod kuće, kao što im je i preporučeno – uz pouzdanog online partnera. Više o uslovima kao i o cenama nove usluge, možete pronaći na zvaničnom sajtu.\nPrivreda & usluge Promocija


Kfor ispred Dečana (Foto Corriere della sera)\nMinutela je za Kossev naveo da je reč o ispitivanjima građana koja su deo rutinskih aktivnosti, s ciljem praćenja trenutne situacije.\nDodao je da nije bio prvi put da se takve aktivnosti sprovode i da ih Kfor obično obavlja širom Kosova i Metohije.\n"Ova ispitivanja kroz razgovore takođe uključuju percepciju građana prema Kforu. Ne prisiljavamo nikoga da odgovori i uvek i u potpunosti radimo s ljudima poštujući njihovo dostojanstvo, bez obzira na njihovu etničku pripadnost", naglasio je Minutela.\nKako prenosi Radio Goraždevac, oni su ispričali da su ih pripadnici te misije pitali kakvo je njihovo mišljenje o tome da li bi bilo dobro da manastir umesto Kfora obezbeđuje kosovska policija.\nOn je podsetio na tešku situaciju u kojoj manastir živi već 22 godine, izložen oružanim napadima i pritiscima privremenih prištinskih institucija koje, kako kaže, ne poštuju ni zakone ni sudske odluke sopstvenih sudova.\n"Posebno začuđuje da Kfor prethodno o ovim pitanjima nije pitao za mišljenje ni našu Eparhiju ni manastir Visoki Dečani, koji su ovih dana zatražili dodatnu zaštitu posle najnovijih pretnji i incidenata. Ovakve ankete u našem narodu doživljavaju se kao svojevrsan pritisak i provokacija i ne vode izgradnji poverenja", rekao je Janjić za Radio Goraždevac.\n01.12.2021 Od 3. januara na Kosovo samo uz dokaz o potpunoj vakcinaciji (583)


Preventivna stomatologija - Dr. Vajagic\nOdržavanje redovne oralne higijene i saveti stručnjaka\nPreventivna stomatologija predstavlja oblast stomatološke struke koja za cilj ima očuvanje oralnog zdravlja kroz primenu preventivnih mera, edukaciju pacijenta o svim aspektima pravilne nege usta i zuba. Preventivna stomatologija se sprovodi pomoću jednostavnih tretmana svih tkiva prisutnih u usnoj duplji. Specijalistička stomatološka ordinacija dr Vajagić, u okviru svojih aktivnosti preventivne stomatologije, radi na podizanju nivoa svesti pacijenata o značaju oralnog zdravlja.\nOralno zdravlje podrazumeva mnogo više od samo zdravih zuba i zauzima značajnije mesto u sveukupnom zdravstvenom statusu čoveka. Poznato je da je usna duplja prepuna bakterija, uglavnom bezopasnih, i uz adekvatnu oralnu higijenu prirodni odbrambeni sistem organizma u stanju je da ih drži ‘pod kontrolom‘.\nOd izuzetne je važnosti održavanje i praćenje oralnog zdravlja. Pored zdravlja zuba i lepog osmeha, redovnim kontrolama kod stomatologa možete otkriti i neke druge bolesti čiji se simptomi mogu manifestovati u usnoj duplji. Preventivnim reagovanjem čuvate svoje zdravlje i izbegavate kasnije komplikacije.\nMeđutim, bakterije u pojedinim slučajevima mogu izmaći kontroli i izazvati probleme lokalnog karaktera, kao što su karijes ili gingivitis (zapaljenje desni). Ukoliko se ne reaguje pravovremeno, bakterije probijaju odbrambenu barijeru i ulaze u krvotok, kada postaju izuzetno opasne i odgovorne za brojne sistemske bolesti i patološka stanja. Nekada se sistemske bolesti u najranijoj fazi manifestuju upravo u usnoj duplji. Njihovim pravovremenim dijagnostikovanjem od strane stomatologa, može se otpočeti sa terapijom na vreme, zato su redovni kontrolni pregledi od neprocenjivog značaja za sveukupno zdravlje.


GRAD BIJELJINA DA PLATI 236.265 KM: Sudsko poravnjanje po tužbi Gorana Čikojevića :: Dešavanja u Bijeljini ::\n08. May 2021. / 09:22\nGRAD BIJELJINA DA PLATI 236.265 KM: Sudsko poravnjanje po tužbi Gorana Čikojevića\nNačelnik Odjeljenja za stambeno-komunalne poslove i zaštitu životne sredine Grada Bijeljina Predrag Petričević rekao je da ovaj predmet ima višegodišnju istoriju, te da je sada prijedlog da se ide na sudsko poravnjanje, jer je državni pravobranilac dao procjenu da je spor neizvjestan.\n„Kada je riječ o ovom predmetu, izdata je dozvola 2008. godine, a do 2012. godine bio je spor i građevinska dozvola je bila van snage. Gradnja je zaustavljena jer se grupa građana žalila, ali je ministrastvo 2012. godine reklo da je dozvola važeća i da može da se gradi. Od tog perioda tužilac Goran Čikojević je stekao pravo da gradi. Čikojević je tužio Grad Bijeljinu 2016. godine, na tužbeni zahtjev od 1.930.000 KM, a poslije je korigovan na 1.481.000 KM“, objasnio je slučaj Petričević.\nOn je rekao da su u toku pripremanja Prijedloga odluke o poravnjanju sakupili mišljenja relevantinih odjeljenja i državnog pravobranioca.\n„Prema nalazu Direkcije, utvrđeno je da je investitor uložio oko 160.000 KM na ime izdavanja građevinske dozvole i izrade projektno-tehničke dokumentacije, a na osnovu procjene, na ta uložena sredstva i kupovinu zemlje, u periodu od 2008. do 2012. godine, izgubljeno je oko 60.000 KM“, objasnio je Petričević.\nPrema njegovim riječima, prvobitno se druga strana izjasnila da bi nastavila da gradi, ali da je mišljenje Odjeljenja za inspekcijske poslove da je drugoj strani dozvola prestala da važi.\n„Sada predlažemo da se zaključi sudsko poravnjanje, a mi ćemo priznati uložena sredstva od oko160.000 KM i izgubljenu dobit, sa jasnim stavom da se druga strana odriče da po ovom predmetu traži određena sredstva i da se slaže da, po odobrenju iz 2008. godine, nema više gradnje. Ako se on odluči da podnese ponovo zahtjev za građevinslku dozvolu, on će i platiti novu dozvolu, za koju je iznos sada mnogo veći“, istakao je Petričević.


Italijani slave, odahnuli zbog "Delija" - Sportske.net\nItalijani slave, odahnuli zbog "Delija"\nZvezda pretila bez razloga, stiče se utisak da su i domaći iznenađeni onim što je srpski šampion pokazao na "Mapeiju". U prvom planu nefudbalske stvari...\nZa nauk mladim igračima - Italijane nikada ne treba potceniti...Trener Sasuola ljut, malo mu 3:0 protiv Zvezde!Pitanje o Moučeu uvredilo Božovića!Grof našao opravdanje za poraz, video i veću korist nego štetu?!Još jedno tužno veče srpskog fudbala, Zvezdina blamaža!\nIako u medijima nije bilo puna toga pred meč između Sasuola i Zvezde, nakon visoke pobede domaćina usledili su hvalospevi.\n"Real Sasuolo", piše egzaltirana "Gazeta" uz pohvale svom klubu koji je bukvalno rasturio goste od kojih je ostalo samo slavno ime. Sasuolo se pribojavao Zvezde, ali je već posle prvog poluvremena bilo jasno da je domaćin mnogo bolji tim.\nMediji se slažu da je pobeda mogla biti ubedljivija, ali i dodaju da sa ovih 3:0, mali klub iz Ređo Emilije ne treba da se plaši gostovanja na "Marakani" i da će se bez problema naći u grupnoj fazi.\nI sami igrači Sasuola kažu da su odigrali na nivou očekivanja, kroz izveštaje se provlači čuđenje slabostima Beograđana koji su tesno ispali od Ludogoreca, tima koji bi mogao lako da se nađe u Ligi šampiona ove sezone.\nŠto se drugih stvari tiče, u Italiji su odahnuli nakon što je na "Mapeiju" sve bilo u redu, tačnije jer je gostovanje oko 1000 "Delija" prošlo bez problema. Sasuolo nema takvu podršku, njihovi navijači su miroljubivi, bio je dosta straha i podsećanja na Đenovu, a tokom meča kamere su snimile "Ivana Groznog" kako Italijiani zovu jednog od vođa "Delija" Bogdanova.\nFOTO - C'è anche Ivan "Il terribile" sugli spalti al Mapei Stadium https://t.co/zcnHahAA25\n— Corriere dello Sport (@CorSport) August 18, 2016\nTa slika je završila u svim medijima, međutim, kako rekosmo, sve je prošlo bez problema, pa su domaći više nego zadovoljni.\nŠto se Zvezde tiče, no comment, mada smo i posle žreba pisali, Sasuolo je jedan od pet-šest najboljih italijanskih timova i uz to veoma motivisan da igra Evropu. Razlika u klasi od prvog do pposlednjeg minuta je upravo potvrdila da srpski klubovi nemaju šta da traže u Evropi protiv timova iz ozbiljnih liga poput Serije A.


Trofej Beograda - Beogradski pobednik 2006 Vest Srbija Sport\nTradicionalni međunarodni turnir u karateu "Trofej Beograda - Beogradski pobednik 2006" biće održan 21. i 22. oktobra u sportskom centru "Voždovac" na Banjici, uz učešće od skoro 1.000 takmičara iz šest zemalja, najavio je u gradskoj Skupštini predsednik Beogradskog karate saveza Ninoslav Glišić.\nPrema njegovim rečima, manifestacija koju organizuje BKS uz pokroviteljstvo Skupštine Beograda biće prilika da karatisti svih starosnih kategorija iz Srbije, Makedonije, BiH, Slovenije, Crne Gore i Mađarske u pojedinačnoj i ekipnoj konkurenciji u katama i borbama dokažu kvalitet u toku dvodnevnog bogatog programa podeljenog u dva dela.\n- Beogradska publika moći će prvog takmičarskog dana da uživa u nastupu najmlađih karatista, a završnog dana "Beogradskog pobednika" nastupiće kadeti, juniori i seniori. Trudimo se da turnir svake godine unapredimo i na pravi način doprinesemo promociji karatea - naveo je Glišić precizirajući da takmičenje oba dana počinje u 10 časova i da će najuspešniji biti nagrađeni medaljama, diplomama i peharima.\nČlan Organizacionog odbora manifestacije Zoran Alimpić podsetio je da se turnir nalazi u kalendaru Karate federacije Srbije i ocenio da će, sudeći prema kvalitetu prijavljenih karatista, takmičenje biti "izuzetno zanimljivo".\nSportski direktor BKS Nenad Korupanovski najavio je da će uoči turnira, 20. oktobra u 17 časova, na Fakultetu sporta i fizičkog vaspitanja biti održana i stručna tribina u cilju unapređenje karate sporta u Srbiji.\nSrbija Sport - 11:20 18/10/2006


Selektorske priče komentar\n27.08.2017 / FM Andrejić, Vladica (2236)\n24.08.2017 / FM Andrejić, Vladica (2236) : Selektorske priče\nMilan Božić, 24.08.2017\nDobri moji šahisti (ja to nisam, samo igram šah ponekad), poslednjih nekoliko komentara ovde kod maestra šahovske informacije probudili su u meni želju davnašnju da se ponašam kao da sam normalan.\nU vremenu kada se naš šah raspada i svi se pravimo kao da smo ludi , jedva čekajući neki motiv za lično satanizovanje svake dobre namere pojedinaca da nešto učine u spasenju onoga što mi zovemo privilegovanom profesijom, dozvoljavamo sebi luksuz da zluradim komentarima pomognemo da nam propadanje ide tečno.\nLicemerno je komentarisati izbor Branka Damljanovića za selektora, u stilu nema jasne kriterijume za izbor kandidata ili rekao je ovako a uradio nešto drugo. Voleo bih da mi objasne šta drugo ti treba za selektora već da imaš ogromno šahovsko znanje, iskustvo (ne na cugerima u selu Ba kod LJiga) sa najvećih takmičenja u svetu i pre svega dobru nameru da uradiš najbolje za svoju selekciju. Branko Damljanović je odavno sebi odredio mesto u istoriji šaha i najmanje mi imamo prava da cenimo njegove, isključivo šahovske odluke kao selektora. Ovoga puta je on smatrao da je ovaj izbor najbolji u ovom trenutku i nemam nikakve dileme u njegov izbor. Uostalom, ovim komentarima zadnjih dana, mi, sem reči kritike nemamo nikakav materijalni dokaz da on greši.\nOno što me brine više od "zaštite" neizabrane šahistkinje je neprofesionalno komentarisanje. Da li se tokom pisanja kritičkih komentara iko zapitao kako to utiče na ostale članice naše selekcije koje pred značajno takmičenje treba da razmišljaju zašto su one tu a neka druga nije. Koliko komentari utiču na raspoloženje u ekipi, koliko vremena će izabrane devojke provesti u diskusijama oko svega a time umanjiti i energiju potrebnu za pripreme. Ima tu još detalja koje nisam nabrojao a proizvod su ovakvog odnosa i prema reprezentaciji i prema selektoru.\nSve ovo nam najmanje treba, ajde da vidimo šta mi kao šahisti možemo uraditi za sebe i šah kod nas a nismo , povucimo ručnu u pucanju salvi napada čak i na one poput Branka, kome svi (zbog njegovog odnosa prema šahu) možemo samo da prokometarišemo : SVAKA ČAST LEGENDO, SAMO NAPRED UZ TEBE SMO\nSvim mojim kolegama šahistima se izvinjavam što sam pokušao da budem normalan, brzo se vraćam na svoje mesto budale.\nMilan Božić, intermajstor\nJako zanimljivo štivo, ali prvo bih zamolio uvaženog Božića da otvori vokabular i potraži reč licemerje jer mi se čini da je koristi, a da najbolje ne razume njeno značenje. To što je Branko Damljanović odavno sebi odredio mesto u istoriji šaha kao igrač uopšte nije sporno. Međutim, kao što se sam Branko u vezi Adelinog napuštanja turnira u Paraćinu pita: "Kakav je to primer aktuelne prvakinje?", tako se i ja pitam: "Kakav je ovo primer selektora reprezentacije Srbije?" Ponašanje na nivou uzgajivača na nekoj farmi, gde nikome sa strane niti samim životinjkama ne mora da se pravda zašto je neka od njih poslata pod mač (bato), nije baš reprezentativno. A kada dođe do pravdanja, onda se naslušamo laži jer će tako sama odluka među slabije informisanim ljudima izgledati pristojnije.\nŠto se Božićeve zabrinutosti tiče kako će ovo komentarisanje uticati na ostale članice naše selekcije, mislim da je ona neosnovana. Da li će Perpetual objavljivati neke članke na ovu temu ili neće prilično je minorno u odnosu na realnu situaciju sa kojom se svakako suočavaju. One zasigurno same znaju da se jedno mesto u repki, predviđeno za šampionku države, širom otvorilo zbog nekih nešahovskih razloga koje selektor ne žele da podeli sa nama. Takođe znaju da su se druga mesta otvorila zato što Nataša Bojković, Marija Rakić i Anđelija Stojanović ne žele (zapravo nisam siguran ni da ih je selektor pitao) da igraju...


Trifunović je objasnio da je tog dana kao putnik autobusa na liniji 16 radio na toplovodu u Bulevaru despota Stefana, kada se autobus zapalio.\n– Putnici su izašli napolje, bio sam priseban i uspeo sam da ugasim požar – naveo je Trifunović i zahvalio zameniku gradonačelnika na vaučeru i podršci, kao i direktoru i radnicima.\nHEROJ Stefan Trifunović spašavao putnike iz zapaljenog autobusa\nZamenik gradonačelnika Goran Vesić je rekao da ono što je Stefan uradio nije uobičajeno.\n- Pokazao je veliku hrabrost i odgovornost prema društvu zbog čega je ponos svih nas u Skupštini grada. Stefan je već četiri meseca zaposlen u Skupštini grada, tačnije u „Beogradskim elektranama” i ovim činom se kvalifikovao da ostane duže kod nas. Naprosto, želimo da ovakvi ljudi rade za Grad – ukazao je Vesić.\nZa radnike komunalnih preduzeća nema odmora\nKako je Vesić podsetio, radnici komunalnih preduzeća rade i žive 24 sata za ovaj grad.\n– Za njih nema subote, nedelje i praznika, jer komunalni sistem mora da funkcioniše. Stefan je jedan od njih, pokazao je da nije samo radnik komunalnog preduzeća, već da je spreman da rizikuje i život da bi sačuvao imovinu grada – ukazao je Vesić.\nVesić je u znak zahvalnosti uručio Stefanu Trifunoviću vaučer za letovanje.\n– Ovo je način da mu se odužimo i skrenemo pažnju javnosti na ovakve herojske činove – zaključio je zamenik gradonačelnika.


11.06.2021. / 14:40\nBANJALUKA – Krajem ovog mjeseca trebalo bi da bude poznato da li će biti prihvaćen zahtjev Investiciono-razvojne banke (IRB) RS i blokirana isplata 25 miliona KM povjeriocima Banke Srpske u stečaju.\nU Okružnom privrednom sudu u Banjaluci za CAPITAL su potvrdili da je za 24. jun zakazano ročište na kojem će biti razmotren prijedlog IRB-a za određivanje privremene mjere obezbjeđenja.\nTom mjerom IRB traži da sud zabrani Banci Srpske da postupa po pravosnažnoj i izvršnoj presudi i odloži diobu novca povjeriocima sve dok Vrhovni sud RS ne odluči o njihovoj reviziji.\nTakav prijedlog IRB je uputila nakon što njihova predstavnica u Odboru povjerilaca nije uspjela da pridobije ostale članove koji su prihvatili prijedlog stečajnog upravnika Banke Srpske i glasali za to da se povjeriocima isplati 25 miLiona KM.\nRazlog zbog kojeg IRB pokušava da spriječi diobu je taj što su oni preko Banke Srpske ranije plasirali 46 miliona KM kredita koje sada pokušavaju da preuzmu. Međutim, s obzirom na to da je donesena pravosnažna presuda kojom je njihov zahtjev za izuzimanje kreditnog portfolia odbijen, stvoreni su uslovi za diobu.\nIpak, u IRB-u se sa tim ne mire i sada prijedlogom za mjere obezbjeđenja pokušavaju da spriječe diobu, navodeći da bi bez toga naplata njihovih potraživanja bila znatno otežana.\nS druge strane, u „Banci Srpske“ očekuju da sud odbije prijedlog IRB-a, ističući je da je nevjerovatno da bilo ko traži da sud privremenom mjerom nekoga onemogući da postupa po pravosnažnoj presudi.\nPrijedlogom diobe najviše novca i to 16,6 miliona KM predviđeno je za Agenciju za osiguranje depozita BiH, koja se nalazi u četvrtom isplatnom redu i koja je ranije isplatila osigurane depozite do 50.000 KM povjeriocima banke.\nTagovi: bana srpskediobairb\nPovoljnija sredstva građanima i privrednicima u Srpskoj


Ministarstvo rada priprema vodič za bezbedan i zdrav rad od kuće - Boom93\nMinistarstvo rada priprema vodič za bezbedan i zdrav rad od kuće\nDa se olakša poslodavcima i radnicima u situaciji izazvanoj pandemijom, Uprava za bezbednost i zdravlje na radu priprema Vodič za bezbedan i zdrav rad od kuće.\nTo je juče najavila ministarka rada Darija Kisić Tepavčević.\nNadamo se da će Vodič pomoći poslodavcima da organizuju bezbedne uslove za rad i rešiti nedoumice u vezi obaveza i odgovornosti kako poslodavaca tako i zaposlenih, to je prvi korak i očekujemo da će taj dokument ugledati svetlost dana u narednim nedeljama – rekla je Kisićeva na onlajn konferenciji u organizaciji Američke privredne komore.\nKazala je da su poslodavci dužni da obezbede zdravo i bezbedno radno okruženje. Ministarka je navela da je nepoznanica bila kako i da li može da se definiše bezbednost kad se radi od kuće, odnosno kad je dom istovremeno radno mesto i kancelarija.\nImali smo poteškoće kad je u pitanju ovo polje i ne postoji nijedan poseban propis kada je to u pitanju, pa uz pomoć Vodiča između ostalog pokušavamo da nađemo neko rešenje i da olakšamo poslodavcima – rekla je Kisić Tepavčevićeva.\nMinistarka kaže da je pred svima velika odgovornost da se što efikasnije odgovori na izazove te da je važno da se brzo donose odluke. Naglašava da je važna koordinacija svih nadležnih i relevantnih institucija.\nKisić Tepavčevićeva je ukazala na to da su za poslodavce dati predlozi da zaposlenima dostavljaju rešenja u elektonskoj formi, jer je to brži način. Takođe, moguće je da im se ponude aneksi ugovora i tako definišu prava i obaveze kada se deo aktivnosti sprovodi na radu od kuće.\nOznakeBraničevski okrug Darija Kisić Tepavčević Ministarstvo za rad Poslodavci Rad od kuće radnici vodič\nJanković o kontroli ulaska u zemlju: Opcije su PCR test i karantin\nIstraživanje: Gradjani Srbije smatraju da su informisani o pandemiji


DODIK POSLAO EMOTIVNO PISMO POLITIČARU: Ovo je sve iznenadilo, EVO KOME JE UPUĆENO – Banjaluka24\nDODIK POSLAO EMOTIVNO PISMO POLITIČARU: Ovo je sve iznenadilo, EVO KOME JE UPUĆENO\n“Imao sam priliku da te upoznam i da vidim da je tvoja posvećenost i ljubav za Srbiju i njen razvoj ogromna. Zato je moja podrška tebi za izbore koji će biti održani u nedjelju potpuno neupitna, a uvjeren sam da isto tako misle i građani Srbije”, kaže se u pismu člana Predsjedništva BiH Milorada Dodika upućenom predsjedniku Srbije Aleksandru Vučiću.\n“Poštovani predsjedniče, dragi Aleksandre,\nZadovoljstvo mi je da ti se danas obratim i zahvalim kao predsjedniku koji je učinio Srbiju stabilnom, ekonomski moćnom, međunarodno cijenjenom, infrastrukturno razvijenijom i u kojoj se iz dana u dan živi bolje. Srbija prije deset godina nije bila ni blizu takva. U svemu tome je nesumnjiva i ključna tvoja uloga.\nUz dužno poštovanje prema svima koji učestvuju na predstojećim izborima u Srbiji, smatram da je od najvećeg značaja očuvati kontinuitet političke vlasti i političke stabilnosti, ali i nastaviti sa ubrzanim ekonomskim razvojem.\nKada je riječ o saradnji Srbije i Srpske, jasno je da je ta saradnja uvijek postojala, ali da je tek tvojim dolaskom na vlast i tvojim odnosom prema Republici Srpskoj, nizom zajedničkih projekata realizovanih u Srpskoj i konkretizovana kao nikada do sada.\nSrpskoj je veoma važna podrška koju joj pruža Srbija i koju si ti na najbolji način pokazao. Ta podrška je naš najveći oslonac. Takođe, od velikog značaja je i to što ljudi u Srpskoj osjećaju sigurnost i stabilnost uz sigurnu i stabilnu Srbiju.\nPotpuno sam uvjeren da će sa tobom na čelu Srbije i u narednim godinama ta saradnja biti još jača i bolja s obzirom da su pred nama veliki zajednički projekti poput izgradnje auto-puta Vukosavlje-Brčko-Bijeljina-Rača, zatim izgradnja aerodroma u Trebinju, Hidroelektrana ‘Buk Bijela’ na rijeci Drini. Znam i da ovo neće biti jedini zajednički projekti i da se neće na ovome stati. Radićemo zajedno još mnogo godina i pokazati da je svako povezivanje, bilo ono infrastrukturno, energetsko, saobraćajno ili kulturno od velikog značaja za dalji razvoj i saradnju jednog naroda u dvije države.\nTvoj prijatelj, Milorad Dodik”, kaže se u pismu.\nKako domaći političari kriju novac i imovinu u inostranstvu?\nDODIK: Ekonomske posljedice Putinove odluke po BiH


Beta 9. aprila 2021. 12:25\nJedan od osnivača pokreta Oslobodjenje i bivši operativac Uprave kriminalističke policije Milan Dumanović ocenio je danas da bi otkriće da je direktor Bezbednosno-informativne agencije Bratislav Gašić bio u vezi sa kriminalcima iz Kruševca trebalo da vodi njegovoj momentalnoj ostavci.\n„Nenormalno je da jedan funkcioner tako visoko pozicioniran u sistemu bezbednosti prima novac od kriminalaca“, naveo je Dumanović u pisanoj izjavi.\nMreža za istraživanje kriminala i korupcije (KRIK) objavila je da je Gašić bio na platnom spisku Zorana Jotića i da je tu informaciju saopštio jedan član njegove kriminalne grupe u razgovoru koji je prisluškivala policija, a koji je emitovan na sudjenju.\nDumanović je pozvao MUP da istraži sve okolnosti i navode iz prisluškivanih razgovora i izrazio nadu da će i tužilaštvo reagovati.\nOn je podsetio da se radi o jednoj od najbrutalnijih kriminalnih grupa u Srbiji, koja je hapšena još u akciji „Sablja“ i koja je više puta razbijana, a od ranije je sporadično povezivana sa Gašićem.\n„Postavlja se pitanje kakav je njihov odnos. Da li je on njima vraćao usluge, štitio ih i prodavao im informacije sa pozicije direktora BIA? To mora da se istraži“, navodi se u saopštenju.\nDumanović ukazuje da je pokret Oslobodjenje i pre nekoliko nedelja pokrenuo aferu o curenju dokumenata iz vrha srpskih bezbednosnih službi, a u vezi sa optužnicama i dosijeima o zločinima OVK, koji su završili u Prištini.\n„Na naša pitanja o dokumentima o OVK još nismo dobili odgovore, osim ćutanja vlasti“, kazao je on.


RTCG - Radio Televizija Crne Gore - Nacionalni javni servis :: Svijet :: Rusija da zaštiti LGBT osobe u Čečeniji / print=true\nEU POZIVA 18. 01. 2019. 19:59 >> 19:30 0\nRusija da zaštiti LGBT osobe u Čečeniji\n"Ruske vlasti imaju obavezu da štite sve svoje građanje uz puno poštovanje principa ljudskih prava i moraju hitno da osiguraju bezbjednost svih osoba koje su pod rizikom u Čečeniji zbog svoje seksualne orijentacije", navodi se u saopštenju portparolke Evropske službe za spoljne poslove (EEAS).\nU saopštenju ze poziva na "vjerodostojne izveštaje" medija i međunarodnih organizacija za odbranu ljudskih prava prema kojim je od decembra 2018. policija u Čečeniji privela, zatvorila ili mučila najmanje 40 LGBTI osoba.\nU tim izveštajima se takođe ukazuje da je najmanje dvoje od tih pritvorenih ljudi umrlo od posljedica mučenja u rukama onih koji su ih zatvorili, dodaje se u saopštenju.\n"Ova ozbiljna kršenja ljudskih prava dodaju se na dug spisak kršenja ljudskih prava uz podršku države u Čečeniji", navodi se u saopštenju.\nEU se takođe poziva na nedavno objavljen izvještaj Organizacije za Evropsku bezbjednost i saradnju (OEBS) koji ukazuje na čistke LGBTI osoba u Čečeniji, kao i na druga kršenja ljudskih prava, i navodi da je važno da ruske vlasti uzmu u obzir preporuke iz tog izvještaja i preduzmu korake da ih sprovedu.\n"EU očekuje od Ruskih vlasti da sprovedu brze, pune i transparentne istrage na osnovu prijavljenog proganjanja, mučenja i ubistava LGBTI osoba u Čečeniji i da osiguraju da svako za koga se utvrdi da je kriv ili saučesnik u tim zločinima sudski odgovara", navodi se u saopštenju.


Vakcina ruske proizvodnje Sputnik V\nEvropska komisija saopštila je 4. marta da se ne vode razgovori o kupovini ruske vakcine Sputnik V protiv korona virusa, nekoliko sati nakon što je regulator za lijekove EU počeo razmatrati odobravanje cjepiva na teritoriji Unije.\nBlok od 27 država do sada je potpisao ugovore o snabdijevanju sa šest evropskih i američkih proizvođača vakcina za ukupno gotovo 2,6 milijardi doza za populaciju EU od 450 miliona. Takođe pregovara o daljnjoj isporuci vakcina s još dvije kompanije na Zapadu.\n"Samo zato što je cjepivo odobreno na evropskoj razini, nakon pozitivne ocjene EMA-e, to ne znači da postoji bilo kakva obveza Komisije da ga uvrsti u naš portfolio", rekao je drugi portparol Komisije.\nZvaničnici EU rekli su da proizvodne pogone Sputnika V treba procijeniti i da nije jasno koliko doza mogu proizvesti u kratkom roku.\n"U ovoj fazi još postoji vrlo čvrsto stajalište [među državama članicama EU] da nećemo gurati cijepljenje stvari koje EMA nije odobrila", rekao je visoki diplomata EU, prenosi Reuters.\n"Postoje problemi s odgovornošću ... iza toga i postoji određeni stepen nepromišljenosti koji većina neće prihvatiti", dodao je.\nZasebna odobrenja za hitne slučajeve u državama članicama dopuštena su prema pravilima EU, ali izlažu zemlje riziku odgovornosti ako nešto pođe po zlu s vakcinom, dok odobrenje EMA-e nudi veću pravnu zaštitu.\nJedan zvaničnik rekao je da je među članicama EU bilo preliminarnih razgovora o tome da li treba razgovarati s proizvođačima ruske vakcine, ali ništa konkretno nije stavljeno na stol.\nZemlje EU mogu slobodno kupovati cjepiva za koja EU nije odredila cjelinu, ali im se savjetuje da se suzdrže od paralelnih razgovora i dogovora ako Unija pregovara o zajedničkoj kupovini.


Politički revanšizam protiv građana Banjaluke – Banjaluka24\nPolitički revanšizam protiv građana Banjaluke\n“Očito da je u gradu Banjaluka na sceni pokušaj diskreditacije samog gradonačelnika ali i namjera da se građani Banjaluke kazne zato što su svoj glas dali upravo Drašku Stanivukoviću”, kaže Milan Radović, zamjenik predsjednika SDS.\nRadović navodi da je Kabinet gradonačelnika predložio dobar i realno održiv budžet u kojem je predviđeno smanjenje rashoda za pet miliona KM i da su predviđene i investicije od 31 milion KM, ali i sredstva za udžbenike od 700.000 KM.\nOn poručuje da je uskraćivanje sredstava neophodnih za normalno funkcionisanje Grada, koje predlaže vladajuća većina u Banjaluci nije ništa drugo nego politički revanšizam.\n„Danas nas je gradonačelnik obavijestio da je dobio prijedlog amandmana od strane vladajuće većine kojima žele uskratiti sredstva koja su neophodna za normalno funkcionisanje Grada. Prijedlog da se uskrate sredstva za održavanje puteva, za rasvjetu, za parkove i da se ne dopusti realokacija viška sredstava jeste upravo politički revanšizam, ne samo prema gradonačelniku, već i prema samim građanima Banjaluke“, istakao je Radović.\nOn je poručio da SDS podržava rad gradonačelnika Stanivukovića, obzirom da je njegova namjera da budžet bude javan i transparentan i da u Banjaluci zakon bude jednak za sve.\n„Smanjenje rashoda od pet miliona KM godišnje znači da će u toku četvorogodišnjeg mandata biti ušteda sredstava od 20 miliona KM. Ta velika i značajna sredstva se mogu usmjeriti za nove investicije, za subvencije građanima za prevoz, za pomoć javnoj kuhinji, za podsticaje malim preduzećima u privredi i poljoprivredi, za stimulisanje najboljih đaka i studenata…“, navodi Radović.\nOn je rekao da bi dio tih sredstava mogao da se preusmjeri i za pomoć malim preduzetnicima koji su zatvoreni zbog pandemije, i podsjetio da je Vlada Republike Srpske javno obznanila da nije u mogućnosti da značajnije pomogne ovoj kategoriji.


Ljudsko telo ima jednak broj svojih ćelija i - bakterija - Penzin\nPočetna Magazin Godine Ljudsko telo ima jednak broj svojih ćelija i – bakterija\nSlika: Transplatacijom fekalija do zdrave stomačne mikroflore\nNaučnici iz Izraela i Kanade sproveli su istraživanje „prebrojavanja“ ćelija i bakterija u našem organizmu kako bi što preciznije utvrdili pravi odnos jednih i drugih „gradivnih elemenata“ koji zajedno čine našu ukupnu masu.\nZaključili su da „prosečan muškarac“, oko 70 kilograma, 20-30 godina starosti, 170cm visine, u sebi ima oko 30 biliona ćelija i oko 39 biliona bakterija.\nIpak, ovo su samo približne brojke jer naučnici dodaju da se odnos drastično menja sa svakim odlaskom u toalet nakon čega može biti i više naših ćelija nego bakterija.\nMikrobiolog Tomas Laki 1972. godine izneo je procenu da je odnos 10:1 u korist bakterija. Ova pretpostavka je ocenjena kao sporna 2014. godine ali pravih merenja zapravo i nije bilo.\nPreporučujemo: Pražnjenje creva – pokazatelj zdravstvenog stanja\nSada je tim naučnika ispitao brojne skorašnje eksperimente koje su mogli naći u naučnoj literaturi, i čini se da su bliži realnim brojevima.\nPređašnja procena od 10:1 počivala je na podatku da u gramu ljudskih fekalija ima oko 1.014 bakterija. Međutim, tako visoka koncentracija bakterija prisutna je samo u debelom crevu koje ima zapreminu od svega 0,4 litra.\nZaključak je da je odnos oko 1,3:1 u korist bakterija, ali sa prilično širokom „greškom“. Međutim, podaci su dovoljno detaljno obrađeni da za neko određeno vreme možemo računati sa ovim nalazom, piše Scientific American.\nBeograd, Skoplje i Slavonski Brod najzagađeniji u Evropi\nNBS izveštaj za treći kvartal 2015 - krediti, kamate i osiguranje


kaliopi - Vesti - Svet Plus\nkaliopi najnovije vesti\nKaliopi - muzika za balet Gospođice iz Avinjona!\nKaliopi “obojila” siva vremena stvarajući muziku za balet “Gospođice iz Avinjona “. Ovoga puta ideja je krenula od veoma inspirativnog dramskog teksta “Gospođice iz Avinjona”, Saše Dimoskog, koji demistifikuje čuvenu istoimenu sliku Pabla Pikasa.\nPevačica Kaliopi bila je specijalna gošća muzičkog takmičenja X Factor Adria u utorak uveče, a svojom harizmom i sjajnim glasom potpuno je opčinila finaliste ovog šoua.\nX Factor Adria: Kaliopi specijalna gošća u sledećoj emisiji\nUprkos brojnim spekulacijama, u utorak će biti prikazana šesta lajv epizoda X Factora sa još jednom gošćom koja će nastupiti u revijalnom delu. Popularna makedonska pevačica Kaliopi Bukle prihvatila je poziv produkcije da nastupi u ovom muzičkom takmičenju.


Veličanstven Kolegijum muzikum – Лесковачки културни центар\nПостављено 21.07.2019 y 20.00 Категорије: Актуелности, Музички програмТаговано strings\nVeličanstvenim nastupom na otvaranju 7. Međunarodnog festivala i letnje akademije muzike STRINGS 20. jula u leskovačkom Narodnom pozorištu Akademski hor Kolegijum muzikum potvrdio je reputaciju jednog od najeminentnijih ansambala u zemlji. Osnovan daleke 1971. na inicijativu dirigenta, kompozitora i pedagoga Vojislava Ilića, ovaj legendarni hor koji je svojevremeno vodila čuvena Darinka Matić Marović, i sada pod upravom Dragane Jovanović, jednako kao i ranije, pronosi slavu naše zemlje širom sveta. Kolegijum muzikum je održao više od 3000 koncerata u zemlji i inostranstvu, ostvario trajne snimke za RTS i mnoge strane televizijske i radio stanice i preko 200 premijernih izvođenja, među kojima su i dela posvećena ovom ansamblu. Hor je osvojio mnogobrojna priznanja na najznačajnijim takmičenjima i festivalima, nastupao u najprestižnijim koncertnim dvoranama, među kojima i u Karnegi hol u Njujorku gde su doživeli ovacije. Nadahnutim interpretacijama na najvišem umetničkom nivou, sasvim očekivano, oduševili su i leskovačku publiku. Od Dodolske pesme Marka Tajčevića, preko Rahmanjinove Bogorodice djevo, do Tri šaljive minijature iz Crne Gore sa izvanrednom solistkinjom, sopranom Milenom Damnjanović, sve do Skerca u „Š“ Dragutina Gostuškog i pesme Ovo je Srbija, izvedenih na bis, bio je to koncert koji će ovdašnja publika dugo pamtiti.\nNajlepši način za početak 7. STRINGS-a, koji je u kratkom vremenskom periodu od nekadašnje škole muzike prerastao u festival i akademiju. „STRINGS je postao prestižan festival u Srbiji“, rekla je na otvaranju direktorka Leskovačkog kulturnog centra Sanja Conić, dodajući da je to zahvaljujući podršci lokalne samouprave i gradonačelnika Gorana Cvetanovića. „Leskovački kulturni centar se od drugih instutucija razlikuje jer ima energiju, viziju i tim. Zato imamo i podršku Ministarstva kulture i informisanja, koje je ove godine izdvojilo 5,5 miliona za naših deset projekata“, zaključila je direktorka.\nOduševljen STRINGS-om ugledni pedagog i izvođač Panta Veličković, profesor viole na Fakultetu muzičke umetnosti u Beogradu i u Školi za muzičke takente u Ćupriji, naglasio je da je to pravi primer decentralizacije i da takvih događaja treba da bude što više u zemlji.\nOtvarajući 7. STRINGS pomoćnik gradonačelnika Milan Stojković je istakao da ova manifestacija iz godine u godinu raste i da možemo da se pohvalimo činjenicom da je naš grad jedan od centara kulture u Srbiji. „Ponosni smo što manifestacije poput STRINGS-a okupe veliki broj naših šugrađana i što oni sa njih odlaze ozarenih lica, sa muzikom u srcu“, kazao je Stojković.STRINGS je ove godine okupio više od 80 polaznika iz Srbije, Crne Gore i Bosne i Hercegovine, koji će do 27. jula raditi u klasama 11 eminentnih profesora i umetnika, među kojima je prvi put i jedan iz inostranstva – Tobijas Štosijek sa Muzičke akademije u Gracu. Do kraja STRINGS-a biće priređeno 15 programa, među kojima su, pre svega, koncerti vrhunskih umetnika iz zemlje i inostranstva.Ivana Ristić\nПретходни: STRINGS 2019. međunarodni festival i letnja akademija muzike\nСледећи: STRINGS U SLICI I REČI 2


"Zaključeno je da je situacija u Ukrajini teška, te da je u tom smislu potrebno raditi na boljoj koordinaciji upućivanja pomoći Ukrajini, koja ne brani samo svoju teritoriju od agresije Ruske Federacije, već i temeljne vrijednosti na kojima počiva demokratska Evropa", navodi se u saopštenju Ministarstva odbrane\n10190 pregleda\t72 komentar(a)\nSastanku su prisustvovali ministri odbrane i načelnici generalštabova iz 44 zemlje.\n"Sastanak je bio odlična prilika za razmjenu mišljenja o trenutnom stanju u Ukrajini, sagledavanje njihovih hitnih potreba u naoružanju i opremi, kao i usaglašavanje kvalitetnije koordinacije u dostavljanju neophodne pomoći", saopšteno je iz Ministarstva odbrane.\nU saopštenju se dodaje da su učesnici sastanka upoznati da je Crna Gora, do sada, već uputila humanitarnu, finansijsku i vojnu pomoć, a Konjević je kazao i da se sa ukrajinskom stranom i međunarodnim partnerima usaglašavaju naredne donacije u skladu sa potrebama ukrajinske strane i našim mogućnostima.\n"Zaključeno je da je situacija u Ukrajini teška, te da je u tom smislu potrebno raditi na boljoj koordinaciji upućivanja pomoći Ukrajini, koja ne brani samo svoju teritoriju od agresije Ruske Federacije, već i temeljne vrijednosti na kojima počiva demokratska Evropa", zaključuje se u saopštenju Ministarstva.\nMinistarstvo odbraneRaško KonjevićUkrajinaRat u UkrajiniRusijaKontakt grupa za podršku Ukrajini


Bakir pokušava da spreči da Srbin bude načelnik Srebrenice - Sputnjik Srbija\n11:46 13 Jul 2020\nBakir pokušava da spreči da Srbin bude načelnik Srebrenice\n15:45 08.10.2016 Preuzmite kraći link\nSkoro sigurna pobeda kandidata srpskih stranaka za načelnika opštine Srebrenica dovela je do „opsadnog stanja“ u Sarajevu, a prema izvorima Sputnjika, lider SDA Bakir Izetbegović je naredio da se po svaku cenu spreči da Srbin bude načelnik Srebrenice.\nDa u BiH važi stara poslovica „kadija te tuži, kadija ti sudi“, a da je uloga kadije namenjena isključivo lideru SDA Bakiru Izetbegoviću, pokazala je i poslednja odluka Centralne izborne komisije BiH da se birački materijal iz Srebrenice prebaci u Sarajevo gde će u ponedeljak biti obavljeno ponovno prebrojavanje glasova sa lokalnih izbora održanih 2. oktobra.\nDodik: Grujičić će Srebrenicu potpuno integrisati u Srpsku\nTako je, nakon Agencije za istrage i zaštitu BiH (Sipa), Suda i Tužilaštva BiH, kao i Ustavnog suda, kadija, odnosno Bakir Izetbegović svoju moć demonstrirao uzimajući pod svoje i Centralnu izbornu komisiju BiH. Kako bi se sprečilo da Srbin bude izabran za načelnika Srebrenice gde je, prema dosad raspoloživim podacima, u vođstvu Grujičić, prvo su instruisani bošnjački članovi Opštinske izborne komisije u Srebrenici da fingiraju kako se glasovi sa preostalih pet biračkih mesta ne mogu brojati u Srebrenici, navodno zbog pojačanog prisustva policije u zgradi opštine.\nPrema izvoru Sputnjika, dva policajca, jedan Bošnjak, a drugi Srbin, samo su kontrolisali ko ulazi i izlazi iz prostorija sa glasačkim kutijama, dok je treći dežurao ispod prozora radi zaštite izbornog materijala da u prostorije neko ne bi provalio. Dakle, nikakvog ugrožavanja brojanja glasačkih listića nije bilo. Članovi CIK-a su čak za to pohvalili načelnika Centra javne bezbednosti Bijeljine Žarka Ćosića, a onda je došlo do naglog zaokreta. Usledila je Izetbegovićeva naredba da „Srebrenica ne sme pasti u ruke Srbima“, kaže naš izvor.\nPolitikolog iz Banjaluke Vlade Simović kaže za Sputnjik da nema ničeg nenormalnog da CIK kao glavno izborno telo reaguje, ako se neki izborni subjekt požali na regularnost. To joj je, kaže naš sagovornik, i dužnost. Što se tiče konkretne odluke CIK-a da se glasovi iz Srebrenice prebroje u Sarajevu u njenim prostorijama, Simović napominje da u svemu tome ipak ima malo više politike.\nDodik: Ja sam poslao specijalce u Srebrenicu\n„Ne mislim, međutim, da je ovde problem u prebrojavanju glasova ili bilo kakvoj manipulaciji, već je ovde problem u jednom delu kruga oko Bakira Izetbegovića i njemu bliskih političkih struktura koji ne mogu da se pomire sa činjenicom da su ovaj put izgubili izbore u Srebrenici“, objašnjava Simović.\nOn veruje da je ključni problem u tome što politička elita oko Bakira Izetbegovića i SDA ima potrebu da na bilo koji način destabilizuje prostor Republike Srpske.\n„Srebrenica je samo jedan od načina na koji oni to pokušavaju, pa tako koriste svaku moguću priliku da to i pokažu. S druge strane, opet, srpski predstavnici tvrde da su izborni pobednici i traže da se ta njihova izborna pobeda i verifikuje, što je isto legitimno“, kaže naš sagovornik, dodajući da je istina da se ispostavilo da je u poslednje tri–četiri godine SDA pokazala da je jedan od najvećih manipulatora u BiH, kao i da politika te stranke nije politika pomirenja.\nKako kaže, to je jedna vrlo agresivna politika, koja se svojim ponašanjem distancira od Republike Srpske i političkih stranaka u RS.\nPodsećanja radi, CIK naglo donosi odluku da će se ponovo brojanje glasova sa pet biračkih mesta vršiti u Centru za brojanje CIK-a u Sarajevu. Sve je to je praćeno izjavama još aktuelnog načelnika Srebrenice Ćamila Durakovića da postoje šanse da on pobedi glasovima iz inostranstva.\nKo je Mladen od koga Ćamil strepi (video)\nStručnjak za bezbednost Dževad Galijašević slaže se da je CIK BiH postao maltene privatna komisija Bakira Izetbegovića, što je potvrdila oduka tog tela da se glasački materijal dostavi na ponovno brojanje u Sarajevo.\nOn je u izjavi za Sputnjik ocenio da CIK ruši ustavni poredak BiH, jer je uobičajeno da glasove na lokalnim izborima na licu mesta broji lokalna izborna komisija.\n„CIK radi po nalogu Bakira Izetbegovića i pravi vanustavne korake da se izbori obesmisle. Tužilaštvo BiH bi moralo hitno da reaguje u tom slučaju, ali ono to neće učiniti, jer je i ono, pored Ustavnog suda BiH, pod Bakirovim patronatom“, upozorava Galijašević.\nizbori u BiH, Mladen Grujičić, Bakir Izetbegović, Milorad Dodik, BiH, Republika Srpska\n11:17 Uoči petogodišnjice sklapanja iranskog nuklearnog sporazuma: I dalje „bez efikasnih koraka Evrotrojke“